#718 Solat Berjemaah atas Talian (Online)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Baru-baru ini ada tular satu video tiktok yang menunjukkan dua orang melakukan solat berjemaah secara atas talian. Justeru, bagaimanakah hukum solat berjemaah dengan cara begitu? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan hadith daripada riwayat Abdullah bin Umar R.Anhuma, bahawasanya Rasulullah SAW bersabda:
صَلاَةُ الجَمَاعَةِ تَفْضُلُ صَلاَةَ الفَذِّ بِسَبْعٍ وَعِشْرِينَ دَرَجَةً
Maksudnya
: “
Solat berjemaah mengatasi solat secara bersendirian dengan dua puluh tujuh darjat.
”
[1]
Hadith di atas merupakan galakan kepada kaum Muslimin dan Muslimat supaya menunaikan solat secara berjemaah kerana ganjaran pahalanya sangat besar. Para fuqaha juga telah bersepakat bahawa bagi kaum lelaki, solat yang mereka tunaikan secara berjemaah di masjid adalah lebih baik berbanding solat mereka yang dilakukan secara bersendirian di rumah. Manakala bagi kaum perempuan pula, solat yang didirikan di rumah-rumah mereka adalah lebih baik.
[2]
Bagi menjawab soalan yang diajukan, kita mestilah melihat kepada syarat-syarat sah solat berjemaah. Di antaranya ialah makmum mesti mengetahui pergerakan imam. Mengenai perkara ini, Imam al-Nawawi ada menyebutkan bahawa disyaratkan untuk sahnya ikutan dalam solat berjemaah ialah makmum mengetahui segala pergerakan dalam solat orang yang menjadi imam, sama ada kedua-duanya — yakni imam dan makmum — menunaikan solat di dalam masjid, luar masjid atau salah seorangnya di dalam masjid dan seorang lagi berada di luar masjid. Inilah perkara yang telah disepakati oleh para ulama. Ulama mazhab al-Syafi‘i menyatakan bahawa hasil pengetahuan makmum itu ialah dengan mendengar imam, mendengar orang yang dibelakang imam, melihat pergerakkan imam atau pergerakkan orang yang di belakang imam, dan mereka telah menukilkan ijma‘ mengenai keharusan berpegang pada tiap-tiap satu daripada perkara tersebut.
[3]
 Perkara yang sama disebutkan oleh al-Khatib al-Syirbini iaitu disyaratkan makmum mengetahui segala pergerakan imam dalam solat, supaya makmum itu dapat mengikut sama ada dengan melihat imam, melihat sebahagian daripada saf — yakni makmum yang lain, — mendengar suara imam atau mendengar suara
muballigh
.
[4]
Selain daripada itu, al-Sayyid Ahmad al-Syatiri ada menyebutkan bahawa di antara syaratnya juga ialah imam dan makmum hendaklah berhimpun pada suatu tempat sama ada di dalam masjid, atau luar masjid dengan jarak antara kedua-duanya — yakni imam dan makmum itu — tidak melebihi kira-kira 300 hasta lebih kurang.
[5]
 Apabila kita melihat kepada syarat ini, sebenarnya ia kembali semula kepada syarat sebelumnya iaitu dengan berhimpunnya kedua-duanya dalam satu tempat yang membolehkan makmum melihat dan mengetahui pergerakkan imam. Oleh itu, di dalam
al-Fiqh al-Manhaji
 ada dijelaskan lagi bahawa sekiranya imam dan makmum sama-sama berada di dalam masjid, maka mengikut imam adalah sah walau sejauh mana sekalipun jarak antara kedua-duanya ataupun terlindung oleh dinding-dinding yang boleh dilalui. Ibn Hajar al-Haitami juga menyatakan perkara yang serupa di dalam kitabnya.
[6]
Namun, apabila kedua-dua imam dan makmum berada di luar masjid atau imam berada di dalam masjid manakala makmum pula berada di luar masjid, ketika ini disyaratkan jarak antara kedua-duanya tidak terlalu jauh. Dalam hal ini, para ulama ada meletakkan tiga syarat tambahan iaitu:
Hendaklah tiada penghadang — yakni halangan — yang menghalang makmum daripada melihat imam atau melihat makmum lain yang melihat imam.
Makmum boleh sampai kepada imam tanpa perlu menyimpang dan membelok —dari arah kiblat.
Jarak antara kedua-duanya — yakni imam dan makmum — tidak melebihi 300 hasta.
[7]
Sekiranya salah seorang berada di dalam masjid, manakala sebahagian lagi berada di luar masjid, kiraan jarak 300 hasta tersebut bermula daripada bahagian akhir masjid dan bukannya dari saf yang terakhir dalam masjid iaitu jarak di antara tepi dinding luar masjid dengan tempat berdiri makmum yang terdekat di luar masjid tidak melebih 300 hasta.
[8]
Di samping itu, Kamaluddin al-Damiri juga ada berpendapat bahawa dengan makmum melihat imam, atau melihat sebahagian daripada saf, atau mendengar suara imam, atau mendengar suara
muballigh
 merupakan antara sebab-sebab yang boleh membawa kepada pengetahuan makmum mengenai pergerakkan imam di dalam solat. Walau bagaimanapun, di sisi kami dan jumhur ulama sekadar mensyaratkan perkara tersebut sahaja tidak cukup, bahkan mesti bersamanya diletakkan syarat supaya berhimpunnya imam dan makmum — dalam suatu tempat — kerana kalaulah sudah cukup dengan hanya pengetahuan mengenai pergerakan imam, maka sudah tentu terbatalnya — yakni tidak perlu lagi — perintah untuk pergi ke masjid bagi menunaikan solat Jumaat. Begitu juga, seruan untuk menunaikan solat berjemaah di masjid, dan setiap orang akan menunaikan solat di rumah masing-masing atau di pasar dengan berimamkan — yakni mengikuti — solat imam di masjid, sekiranya mereka mengetahui pergerakkan imam tersebut. Justeru, ini jelas menyalahi al-Quran dan Sunnah.
[9]
Selain itu juga, solat berjemaah ini sebenarnya bertujuan untuk menghimpunkan orang-orang Islam (secara hakiki). Oleh itu, ia berhajat kepada satu tempat dan bersambungnya saf antara satu sama lain. Oleh sebab itu, tidak boleh menunaikan solat berjemaah melalui siaran langsung di televisyen atau radio — atau secara atas talian mahupun
online
 — kerana ia tidak mencapai maksud sebagaimana yang dikehendaki oleh syarak. Kalaulah dibenarkan perkara ini, sudah tentu setiap orang boleh menunaikan solat fardhu lima waktu dan solat Jumaat di rumah masing-masing. Sudah tentu, perkara seperti ini menafikan tujuan pensyariatan solat Jumaat dan solat berjemaah — iaitu menghimpunkan manusia.
[10]
Kesimpulannya
Berdasarkan kepada perbahasan dan perbincangan di atas, kami berpendapat bahawa solat berjemaah yang dilakukan secara atas talian (
online
) adalah tidak sah kerana hal tersebut tidak memenuhi syarat-syarat sah mengikuti imam dalam solat berjemaah sebagaimana yang telah digariskan oleh para ulama.
Pada kesempatan ini, kami juga ingin menasihati semua agar sentiasa berhati-hati dalam soal agama. Sentiasalah merujuk kepada para alim ulama jika ada sebarang persoalan yang timbul sebelum melakukannya agar kita sentiasa berada dalam landasan yang betul sebagaimana yang dikehendaki oleh agama dan syarak.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 23 Mac 2022 bersamaan 20 Syaaban 1443H

[give_form id=”14962″]
[1]
 Riwayat al-Bukhari (645)
[2]
 Lihat
al-Mausu‘ah al-Fiqhiyyah al-Kuwaitiyyah
, 8/231-232.
[3]
 Lihat
al-Majmu‘ Syarh al-Muhazzab
, 4/309.
[4]
 Lihat
Mughni al-Muhtaj
, 1/494.
[5]
 Lihat
Nail al-Raja’
, hlm. 211.
[6]
 Lihat
al-Fiqh al-Manhaji
, 1/181;
Tuhfah al-Muhtaj
, 2/313.
[7]
 Lihat
al-Taqrirat al-Sadidah
, hlm. 297.
[8]
 Lihat
al-Taqrirat al-Sadidah
, hlm. 297;
al-Fiqh al-Manhaji
, 1/182.
[9]
 Lihat
al-Najm al-Wahhaj fi Syarh al-Minhaj
, 2/375.
[10]
 Lihat
Majmu‘ al-Fatawa wa Rasail Syeikh Ibn al-Uthaimin
, 15/213.


#719 Wanita Beronani tetapi Tidak Keluar Air Mani

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Perlukan seseorang wanita itu mandi, jika dia sengaja beronani sekalipun tanpa keluar air mani? Mohon pencerahan mengenai perkara ini.Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Onani ialah perbuatan mengeluarkan mani dengan tangan.
[1]
 Lafaz “الاسْتِمْنَاء” atau onani berasal daripada kata terbitan “اسْتَمْنَى” iaitu usaha mengeluarkan air mani. Manakala dari sudut istilah pula ia bermaksud mengeluarkan air mani tanpa melalui proses persetubuhan, sama ada secara haram seperti menggunakan tangan bagi memenuhi tuntutan syahwat, ataupun secara tidak haram, seperti mengeluarkan air mani melalui tangan isteri.
[2]
Kebanyakan ulama berpendapat perbuatan onani adalah haram. Firman Allah SWT:
وَالَّذِينَ هُمْ لِفُرُوجِهِمْ حَافِظُونَ إِلَّا عَلَىٰ أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ فَمَنِ ابْتَغَىٰ وَرَاءَ ذَٰلِكَ فَأُولَٰئِكَ هُمُ الْعَادُونَ
Maksudnya:

“(Dan golongan yang beriman itu) adalah mereka yang memelihara kemaluan mereka. Melainkan ke atas para isteri mereka atau hamba-hamba sahaya mereka, sesungguhnya mereka itu tidak tercela. Maka sesiapa yang mencari-cari di sebalik itu mereka merupakan golongan yang melampaui batas.”
[3]
Imam al-Syafi‘i ketika mengulas ayat di atas menyebutkan, tidak halal menggunakan zakar melainkan kepada isteri atau kepada hamba perempuan yang dimiliki. Begitu juga tidak halal perbuatan
istimna’
 — yakni mengeluarkan air mani.
[4]
Seterusnya, perbuatan onani yang mewajibkan pelakunya untuk mandi wajib, diikat dengan syarat keluarnya air mani. Sekiranya air mani tidak keluar disebabkan oleh zakar yang menahannya daripada keluar dan dia tidak mengetahui — atau nampak tanda-tanda — mengenai keluarnya air mani tersebut selepas itu, maka majoriti ulama termasuk mazhab Syafi‘i berpendapat tidak perlu mandi wajib.
[5]
 Begitulah juga halnya dengan seorang perempuan yang beronani, diwajibkan ke atasnya untuk mandi wajib jika keluar air mani dan tidak diwajibkan untuk mandi jika tidak keluar air mani.
[6]
Perkara ini juga adalah berdasarkan kepada hadith Aisyah R.Anha, beliau berkata:
سُئِلَ رَسُولُ اللَّهِ صَلَّى اللهُ عَلَيْهِ وَسَلَّمَ عَنِ الرَّجُلِ يَجِدُ الْبَلَلَ وَلاَ يَذْكُرُ احْتِلاَمًا قَالَ : يَغْتَسِلُ. وَعَنِ الرَّجُلِ يَرَى أَنَّهُ قَدِ احْتَلَمَ وَلاَ يَجِدُ الْبَلَلَ قَالَ: لاَ غُسْلَ عَلَيْهِ. فَقَالَتْ أُمُّ سُلَيْمٍ: الْمَرْأَةُ تَرَى ذَلِكَ أَعَلَيْهَا غُسْلٌ قَالَ: نَعَمْ ، النِّسَاءُ شَقَائِقُ الرِّجَالِ
Maksudnya:

“Rasulullah SAW ditanya tentang seorang lelaki yang mendapati dirinya basah tetapi dia tidak ingat mimpinya. Rasulullah SAW menjawab: ‘Dia hendaklah mandi.’ Baginda juga ditanya tentang seorang lelaki yang bermimpi tetapi mendapati dirinya tidak basah. Baginda menjawab: ‘Dia tidak wajib mandi.’ Kemudian Ummu Sulaim pula bertanya: ‘Jika perempuan bermimpi demikian, adakah dia wajib mandi?’ Rasulullah SAW menjawab: ‘Ya, kerana perempuan ialah pasangan kepada lelaki.’”
[7]

Selain daripada itu, perkara yang mesti diberi perhatian oleh kaum perempuan ialah had penentuan yang menunjukkan bahawa telah berlakunya
inzal
 (keluar air mani) yang mewajibkannya untuk mandi. Mengenai perkara ini, Imam al-Nawawi menyebutkan, jika seorang perempuan itu air maninya telah keluar sehingga sampai ke farajnya, maka sekiranya dia seorang anak dara (yakni belum pernah berkahwin dan disetubuhi), tidak wajib ke atasnya untuk mandi sehinggalah air mani tersebut keluar daripada farajnya kerana bahagian dalam farajnya mengambil hukum bahagian anggota dalam (yakni bukan zahir dan nampak). Oleh kerana itu, tidak wajib ke atasnya membersihkan bahagian dalam farajnya ketika beristinja’ dan mandi wajib seperti mana hukum
urethra
 — yakni saluran kencing — zakar. Manakala sekiranya dia seorang
thayyib
 (yakni pernah berkahwin dan disetubuhi), maka wajib ke atasnya untuk mandi kerana diwajibkan juga ke atasnya untuk membasuh bahagian dalam farajnya ketika beristinja’. Justeru ia menyerupai hukum anggota zahir — yakni yang nampak.
[8]
Habib Hasan al-Kaff dan al-Khatib al-Syirbini menjelaskan lagi, seorang perempuan itu, tidak wajib untuk mandi melainkan setelah keluar air mani. Bagi anak dara (yakni yang belum pernah berkahwin dan disetubuhi), wajib ke atasnya untuk mandi sekiranya air mani telah keluar dari farajnya — yakni melepasinya. Manakala bagi
thayyib
 (yakni yang pernah berkahwin dan disetubuhi) pula, wajib ke atasnya untuk mandi sekiranya air mani tersebut telah sampai di tempat yang wajib untuknya basuh ketika beristinja’ — sekalipun masih belum keluar melepasi farajnya — iaitu bahagian yang terzahir (yakni nampak) ketika duduk atas kedua kakinya (duduk bercangkung) atau sewaktu membuang air — yakni qadha’ hajat.
[9]
 Ini juga merupakan pendapat al-Hattab al-Maliki.
[10]
Kesimpulannya
Berdasarkan kepada perbahasan dan perbincangan di atas, kami berpendapat bahawa seorang perempuan yang beronani diwajibkan ke atasnya untuk mandi wajib sekiranya keluar air mani disebabkan oleh perbuatan onaninya itu. Sekiranya tidak keluar air mani, maka tidak diwajibkan ke atasnya untuk mandi wajib.
Walau bagaimanapun, had penentuan yang menentukan telah berlakunya
inzal
 (keluar air mani) bagi mewajibkannya untuk mandi adalah berbeza bagi anak dara (belum pernah berkahwin dan disetubuhi) dan
thayyib
 (pernah berkahwin dan disetubuhi). Sekiranya dia seorang anak dara, tidak wajib ke atasnya untuk mandi sehinggalah air mani tersebut keluar melepasi farajnya. Manakala jika dia seorang
thayyib
, wajib ke atasnya untuk mandi sekiranya air mani tersebut telah sampai di tempat yang wajib untuknya basuh ketika beristinja’ — sekalipun masih belum keluar melepasi farajnya — iaitu bahagian yang terzahir (yakni nampak) ketika duduk atas kedua kakinya (yakni duduk bercangkung) atau sewaktu membuang air.
Kami juga ingin mengambil kesempatan di sini, mengingatkan bahawa perbuatan beronani adalah haram dan boleh membawa kepada kesan-kesan sampingan yang negatif sama ada dari sudut emosi, kekuatan tubuh badan, dan pelbagai kesan yang lain. Justeru, bagi mereka yang sudah terlanjur melakukannya, segeralah meninggalkan perbuatan itu dan perbanyakkanlah beristighfar kepada Allah SWT. Moga-moga Allah SWT mengampunkan dosa-dosa kita yang lalu dan seterusnya menjadikan kita lebih baik dari sebelumnya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 23 Mac 2022 bersamaan 20 Syaaban 1443H

[give_form id=”14962″]
[1]
 Lihat
Kamus Dewan Edisi Keempat
, hlm. 1097.
[2]
 Lihat
al-Mausu‘ah al-Fiqhiyyah al-Kuwaitiyyah
, 4/97.
[3]
 Surah al-Mukminun: 5 – 7
[4]
 Lihat
al-Umm
, 5/102.
[5]
 Lihat
al-Majmu‘ Syarh al-Muhazzab
, 2/140.
[6]
 Lihat
al-Mausu‘ah al-Fiqhiyyah al-Kuwaitiyyah
, 4/99.
[7]
 Riwayat Abu Daud (236)
[8]
 Lihat
al-Majmu‘ Syarh al-Muhazzab
, 2/140
[9]
 Lihat
al-Taqrirat al-Sadidah
, hlm. 114;
Mughni al-Muhtaj
, 1/214;
al-Mausu‘ah al-Fiqhiyyah al-Kuwaitiyyah
, 16/49.
[10]
 Lihat
Mawahib al-Jalil fi Syarh Mukhtasar Khalil
, 1/307.


#72 Tempat Terbaik Bagi Wanita untuk Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Di manakah tempat yang terbaik bagi wanita untuk mengerjakan solat, sama ada di rumah atau pergi ke masjid/surau?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Berkenaan isu ini, terdapat beberapa hadis yang boleh dirujuk bagi menerangkan perbincangan terhadap masalah ini. Antaranya adalah hadis yang diriwayatkan oleh Ibnu Mas’ud yang menyatakan bahawa Nabi SAW telah bersabda:
صَلاَةُ الْمَرْأَةِ فِي بَيْتِهَا أَفْضَلُ مِنْ صَلاَتِهَا فِي حُجْرَتِهَا وَصَلاَتُهَا فِي مَخْدَعِهَا أَفْضَلُ مِنْ صَلاَتِهَا فِي بَيْتِهَا
Maksudnya:
“Solat seorang wanita di rumahnya adalah lebih baik daripada solat di halaman rumahnya dan solat di bilik tidur / bilik persendirian adalah lebih baik daripada solat di rumahnya.”
[1]
Begitu juga hadis yang diriwayatkan oleh Imam Ahmad bahawa Ummu Humaid Al-Sai’idi iaitu isteri kepada Abu Humaid datang bertemu Nabi SAW dan berkata:
يَا رَسُول اللَّهِ إِنِّي أُحِبُّ الصَّلاَةَ مَعَكَ، فَقَال صَلَّى اللَّهُ عَلَيْهِ وَسَلَّمَ: قَدْ عَلِمْتُ. وَصَلاَتُكِ فِي بَيْتِكِ خَيْرٌ لَكِ مِنْ صَلاَتِكِ فِي حُجْرَتِكِ، وَصَلاَةٌ فِي حُجْرَتِكِ خَيْرٌ لَكِ مِنْ صَلاَتِكِ فِي دَارِكِ، وَصَلاَتُكِ فِي دَارِكِ خَيْرٌ لَكِ مِنْ صَلاَتِكِ فِي مَسْجِدِ قَوْمِكِ، وَصَلاَتُكِ فِي مَسْجِدِ قَوْمِكِ خَيْرٌ لَكِ مِنْ صَلاَتِكِ فِي مَسْجِدِ الْجَمَاعَةِ. قَالَ : فَأَمَرَتْ فَبُنِيَ لَهَا مَسْجِدٌ فِي أَقْصَى شَيْءٍ مِنْ بَيْتِهَا وَأَظْلَمِه ، فَكَانَتْ تُصَلِّي فِيهِ حَتَّى لَقِيَتْ اللَّهَ عَزَّ وَجَلَّ
Maksudnya: “Wahai Rasulullah SAW, sesungguhnya aku suka solat bersamamu. Baginda menjawab: “Sungguh aku mengetahui bahawa engkau suka menunaikan solat bersamaku, akan tetapi solatmu di bilik tidurmu adalah lebih baik dibandingkan solatmu di bilikmu, dan solatmu di bilikmu adalah lebih baik dibandingkan solatmu di rumahmu, dan solatmu di rumahmu adalah lebih baik dibandingkan solatmu di masjid kaummu, dan solatmu di masjid kaummu lebih baik dibandingkan solatmu di masjidku” kemudian Ummu Humaid meminta didirikan masjid (tempat solat) di tempat paling tersorok dan paling gelap di bilik tidurnya. Maka, beliau solat di sana sehingga bertemu dengan Allah Azza Wa Jalla.”
[2]
Kedua-dua hadis ini menunjukkan bahawa tempat yang terbaik bagi seorang wanita untuk menunaikan solat adalah di rumah. Maka jelas menerusi hadis ini, tidak berdosa jika wanita tersebut memilih untuk solat di rumah sahaja.
Namun begitu, adakah berdosa bagi seorang wanita atau isteri keluar dari rumah untuk berjemaah di masjid tanpa meminta izin suaminya? Masalah ini dijelaskan seperti berikut:
أَنَّهُ يُكْرَهُ لِلْمَرْأَةِ حُضُورُ جَمَاعَةِ الْمَسْجِدِ إِذَا تَرَتَّبَ عَلَى خُرُوجِهَا مِنَ الْبَيْتِ وَحُضُورِهَا الْجَمَاعَةَ فِتْنَةٌ، وَلِلزَّوْجِ مَنْعُهَا مِنْ ذَلِكَ، وَلاَ يَأْثَمُ. وَحُمِل النَّهْيُ فِي الْحَدِيثِ عَلَى نَهْيِ التَّنْزِيهِ؛ لأِنَّ حَقَّ الزَّوْجِ فِي مُلاَزَمَةِ الْبَيْتِ وَاجِبٌ، فَلاَ تَتْرُكُهُ لِلْفَضِيلَةِ
Maksudnya: Walaubagaimanapun, adalah makruh bagi seorang wanita untuk menghadiri solat berjemaah di masjid jika meninggalkan rumah dan menghadiri solat jemaah itu akan menimbulkan fitnah dan suami berhak melarang isteri daripada menghadiri solat jemaah / keluar rumah dan perbuatan suami itu tidak dikira berdosa. Larangan yang terdapat di dalam hadis adalah bersifat makruh tanzih. Ini kerana hak bagi seorang isteri untuk berada di dalam rumah adalah sesuatu yang wajib. Maka tidak boleh meninggalkan rumah dengan tujuan mencari fadhilat.
[3]
Menerusi petikan tersebut, hukum bagi seseorang isteri meninggalkan rumah untuk berjemaah di Masjid / surau adalah makruh jika ia akan mendatangkan fitnah. Walaupun solat itu merupakan ibadah yang dilakukan kerana Allah SWT dan ia adalah ibadah yang wajib dilakukan, tidaklah berdosa bagi suami untuk melarang isterinya menunaikan solat di masjid / surau. Manakala berdosa bagi seorang isteri yang keluar daripada rumah tanpa izin suaminya.
Namun begitu, pendapat daripada kalangan ulama’ mazhab Syafie menyatakan bahawa Sunat bagi suami itu untuk mengizinkan isterinya menunaikan solat jemaah di masjid. Sepertimana yang dinyatakan oleh Imam Nawawi:
“Sunat bagi suami mengizinkan isterinya untuk hadir berjemaah di masjid.”
[4]
Begitu juga hadis yang diriwayatkan oleh Ibnu Umar, Nabi SAW bersabda:
لاَ تَمْنَعُوا إِمَاءَ اللَّهِ مَسَاجِدَ اللَّهِ، وَلَكِنْ لِيَخْرُجْنَ وَهُنَّ تَفِلاَتٌ
Maksudnya:
“Janganlah kamu melarang hamba-hamba Allah dari kalangan wanita untuk pergi ke masjid, tetapi mereka boleh keluar dalam keadaan tidak memakai wangi-wangian”.
[5]
Berkenaan soalan adakah benar pahala solat di masjid dan surau mendapat 27 kali ganda lebih daripada mereka yang solat dirumah. Sebenarnya, ganjaran tersebut dikurniakan kepada mereka yang menunaikan solat secara berjemaah walaupun bukan di masjid atau di surau. Hadis yang diriwayatkan oleh Ibnu Umar menyatakan bahawa Nabi SAW telah bersabda:
صَلاَةُ الْجَمَاعَةِ تَفْضُلُ صَلاَةَ الْفَذِّ بِسَبْعٍ وَعِشْرِينَ دَرَجَةً
Maksudnya: “Solat berjemaah itu lebih baik (
afdhal
) daripada sembahyang bersendirian dengan dua puluh tujuh kali ganda.”
[6]
Kesimpulan
Rumah adalah tempat terbaik bagi wanita untuk bersolat. Akan tetapi tidak menjadi kesalahan untuk mereka menunaikan solat secara berjemaah di masjid. Kami berpandangan bahawa sunat dan digalakkan bagi seseorang wanita atau isteri itu menunaikan solat di masjid atau surau. Namun begitu, perlu diingatkan terdapat beberapa syarat yang perlu dipenuhi oleh wanita atau isteri tersebut. Antaranya adalah;
Mendapat keizinan suami;
Menjaga aurat, tidak berhias-hias (
tabarruj
) dan memelihara pandangan;
Tidak memakai wangi-wangian;
Tiada percampuran lelaki dan perempuan serta segera pulang ke rumah setelah selesai solat.
Sabda Nabi SAW:
مَنْ غَدَا إِلَى الْمَسْجِدِ وَرَاحَ أَعَدَّ اللَّهُ لَهُ نُزُلَهُ مِنَ الْجَنَّةِ كُلَّمَا غَدَا أَوْ رَاحَ
Maksudnya: “Sesiapa yang pergi ke masjid dan balik (dari masjid), Allah sediakan baginya hidangan dari syurga setiap kali dia pergi dan balik.”
[7]
Kami katakan, jika sekiranya ada pemberat yang lain seperti ingin mempelajari ilmu yang diajar oleh tuan guru atau ustaz, maka ia pergi ke masjid bukan semata-mata untuk solat, tetapi menuntut ilmu. Ketika itu, hukumnya menjadi sunat atau wajib melalui zahir hadith. Apatah lagi, jika pemergian tersebut bersama dengan suami. Maka itu amat digalakkan.
Memang tidak dinafikan lagi bahawa solat di masjid mempunyai fadhilat yang amat besar dan tersendiri. Dengan itu, marilah sama-sama berusaha dan berazam untuk berlumba-lumba menunaikan solat-solat fardhu di masjid. Semoga Allah SWT menjadikan kita dalam kalangan hamba-hamba-Nya yang sentiasa menjaga solat agar dengannya kita akan digolongkan dalam kalangan hamba-hamba-Nya yang berjaya, Amin.
Wallahu a’lam.
Bertarikh: 28/10/2021 bersamaan 21 Rabiul Awwal 1443H
[1]
 Riwayat Abu Daud (570)
[2]
 Riwayat Ahmad (26550)
[3]
 Lihat
Raudhah al-Talibin
, 1/341;
al-Syarh al-Saghir
, 1/424;
al-Majmu’
, 4/189;
al-Kassyaf al-Qina’
, 1/455 dan
al-Ikhtiyar
, 1/57
[4]
 Lihat
al-Majmu’ Syarh al-Muhazzab
, 4/199
[5]
 Riwayat Abu Daud (565)
[6]
 Riwayat al-Bukhari (645)
[7]
 Riwayat al-Bukhari (662)


#720 Wanita Istihadhah Beriktikaf di Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah wanita yang sedang melalui waktu istihadhah beriktikaf di masjid? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan sebuah hadith yang diriwayatkan oleh Aisyah R.Anha, beliau berkata:
جَاءَتْ فَاطِمَةُ بِنْتُ أَبِي حُبَيْشٍ إِلَى النَّبِيِّ صَلَّى اللهُ عَلَيْهِ وَسَلَّمَ فَقَالَتْ: يَا رَسُولَ اللهِ إِنِّي امْرَأَةٌ أُسْتَحَاضُ فَلاَ أَطْهُرُ أَفَأَدَعُ الصَّلاَةَ؟ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: لاَ، إِنَّمَا ذَلِكِ عِرْقٌ، وَلَيْسَ بِحَيْضٍ، فَإِذَا أَقْبَلَتْ حَيْضَتُكِ فَدَعِي الصَّلاَةَ، وَإِذَا أَدْبَرَتْ فَاغْسِلِي عَنْكِ الدَّمَ ثُمَّ صَلِّي – قَالَ: وَقَالَ أَبِي: – ثُمَّ تَوَضَّئِي لِكُلِّ صَلاَةٍ، حَتَّى يَجِيءَ ذَلِكَ الوَقْتُ
Maksudnya:
 “
Fatimah binti Abu Hubaisy datang kepada Nabi SAW lalu berkata: ‘Wahai Rasulullah, aku ialah seorang perempuan yang mengalami istihadhah, maka aku tidak suci kerana berterusan kedatangan darah. Adakah aku boleh meninggalkan solat?’ Rasulullah bersabda: ‘Tidak, sesungguhnya yang demikian itu ialah darah yang datang dari urat dan bukannya darah haid. Apabila waktu haidmu datang, maka tinggalkanlah solat, dan apabila haidmu berlalu pergi — yakni tempohnya habis — maka basuhlah darah itu daripadamu kemudian solatlah.’ Hisyam berkata: Bapaku meriwayatkan (Baginda bersabda): ‘Kemudian berwuduklah untuk setiap solat (yang mahu engkau tunaikan) sehingga datang pula waktu itu (haid yang berikutnya mengikut adat kebiasaan).’
”
[1]
Berdasarkan hadith di atas, terdapat beberapa perkara yang dapat diambil dan difahami. Pertamanya, darah istihadhah ialah darah yang keluar bukan pada waktu haid dan nifas. Ini adalah sebahagaiman yang dinyatakan oleh Habib Hasan al-Kaff, darah istihadhah ialah darah yang keluar melebihi tempoh sebanyak-banyak haid dan nifas (yakni tempoh maksimumnya), atau darah yang keluar bukan pada hari-hari haid dan nifas.
[2]
 Tambahan lagi, menurut mazhab Syafi‘i tempoh minimum haid ialah sehari semalam (24 jam) dan tempoh maksimumnya pula ialah 15 hari 15 malam. Manakala tempoh minimum suci pula ialah 15 hari 15 malam dan tiada had maksimum bagi tempoh suci.
[3]
 Justeru, apa-apa cecair kekuningan dan keruh yang keluar kurang daripada tempoh sehari semalam (24 jam) atau selepas tempoh maksimum haid — yakni dalam tempoh minimum suci — maka ia tidak dikira sebagai darah haid, sebaliknya ia ialah darah penyakit — yakni istihadhah.
[4]
Keduanya, terdapat perbezaan hukum bagi wanita yang mengalami darah istihadhah dengan mereka yang mengalami darah haid dan nifas. Hal ini kerana wanita yang mengalami istihadhah tidak terhalang untuk melakukan solat. Bahkan wajib ke atasnya untuk bersegera menunaikannya berdasarkan syarat-syarat yang telah digariskan oleh para ulama. Solat yang dilakukannya itu adalah sah dan tidak perlu diqadha’ semula. Begitu juga apabila tiba bulan Ramadhan, dia wajib berpuasa puasa. Selain itu, diharuskan juga bagi suaminya menyetubuhinya, walaupun ketika darah sedang keluar.
[5]
Dalam erti kata lain, darah istihadhah yang keluar itu tidak menghalangnya untuk mengerjakan semua ibadah yang hendak dilakukan, sama ada ibadah tersebut memerlukannya untuk bersuci daripada hadas ataupun tidak. Ini bertepatan dengan apa yang disebutkan oleh Imam al-Nawawi bahawa wanita yang sedang mengalami darah istihadhah hukumnya adalah seperti wanita yang suci dari sudut ibadah solat, puasa, iktikaf, membaca al-Quran dan lain-lain.
[6]
Kesimpulannya
Oleh itu, berdasarkan kepada perbincangan di atas, kami berpendapat bahawa tiada masalah untuk wanita yang sedang mengalami darah istihadhah untuk beriktikaf di dalam masjid kerana hukumnya adalah sepertimana wanita yang suci. Walau bagaimanapun, dia hendaklah memastikan tidak berlaku sebarang kebocoran atau seumpamanya, yang boleh menyebabkan darah istihadhah itu menitik lalu mencemarkan ruangan solat.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 23 Mac 2022 bersamaan 20 Syaaban 1443H

[give_form id=”14962″]
[1]
 Riwayat al-Bukhari (228); Muslim (333)
[2]
 Lihat
al-Taqrirat al-Sadidah
, hlm. 167.
[3]
 Lihat
al-Taqrirat al-Sadidah
, hlm. 161-162.
[4]
 Lihat
Hasyiah al-Baijuri
, 1/212.
[5]
 Lihat
al-Taqrirat al-Sadidah
, hlm. 170-171.
[6]
 Lihat
Majmu‘ Syarh al-Muhazzab
, 2/372.


#721 Makan Kroto — Telur Semut

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Di sesetengah negara, terdapat sejenis hidangan yang berasaskan kepada telur semut atau dipanggil sebagai kroto. Apakah hukum makan hidangan kroto tersebut? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا لَا تُحَرِّمُوا طَيِّبَاتِ مَا أَحَلَّ اللَّـهُ لَكُمْ وَلَا تَعْتَدُوا ۚ إِنَّ اللَّـهَ لَا يُحِبُّ الْمُعْتَدِينَ
Maksudnya:
“Wahai orang-orang yang beriman! Janganlah kamu haramkan benda-benda yang baik-baik yang telah dihalalkan oleh Allah bagi kamu, dan janganlah kamu melampaui batas (pada apa yang telah ditetapkan halalnya itu); kerana sesungguhnya Allah tidak suka kepada orang-orang yang melampaui batas.”
[1]
Ayat dia atas mengandungi peringatan buat orang beriman agar tidak mengharamkan apa-apa yang baik, yang telah Allah SWT halalkan untuk mereka yang terdiri daripada makanan, minuman dan menikahi perempuan sehingga mempersempitkan apa yang telah Allah SWT luaskan untuk mereka. Selain itu, ayat ini juga mengingatkan mereka agar jangan melampaui batas-batas yang telah Allah SWT haramkan kerana sesungguhnya Allah SWT tidak menyukai orang yang melampaui batas.
[2]

Definisi kroto
Kroto merupakan nama yang digunakan untuk merujuk kepada telur semut. Kroto biasanya disebut untuk larva semut rangrang (kerengga) yang lebih besar daripada saiz telur semut yang lain. Kroto dihasilkan oleh ratu semut rangrang dan kewujudannya dilindungi ketat oleh semut pekerja dan biasanya tersembunyi dalam gulungan daun. Bilangan telur yang dihasilkan boleh menjadi sangat banyak sehingga mencecah ribuan telur dan bilangan pekerja yang menjaganya juga sangat ramai. Dikatakan bahawa kroto mengandungi banyak nutrien penting yang diperlukan oleh haiwan dan manusia. Selain itu, kroto juga telah lama digunakan sebagai ubat herba, tetapi ia lebih popular dijadikan sebagai makanan burung atau ayam kerana kandungan nutrisinya akan menjadikan burung lebih lincah dan kicauan yang lebih merdu.
[3]
Hukum makan kroto
Pada asasnya, semut termasuk dalam jenis haiwan yang haram dimakan kerana kerana ia termasuk dalam jenis serangga atau haiwan yang tidak mempunyai darah merah. Justeru ia dianggap jijik dan kotor, serta tabiat semula jadi manusia menjauhinya.
[4]
 Ini merupakan pendapat dalam mazhab Syafi‘i, Abu Hanifah, Ahmad dan Daud sebagaimana yang dinyatakan oleh Imam al-Nawawi.
[5]
 Pengharaman ini adalah selari sebagaimana firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:

“dan ia menghalalkan bagi mereka segala benda yang baik, dan mengharamkan kepada mereka segala benda yang buruk.”
[6]
Menurut al-Maraghi “الطَّيِّبَاتِ” ialah makanan yang dirasakan baik oleh perasaan manusia, bahkan yang berguna sebagai makanan yang berzat dan berkhasiat. Manakala perkataan “الْخَبَائِثَ” pula bermaksud diharamkan buat mereka daripada memakan makanan yang hati sesiapa pun akan berasa jijik untuk memakannya seperti bangkai dan darah yang mengalir.
[7]
 Malah Fakhruddin al-Razi ada menyebutkan bahawa semua benda yang dianggap kotor pada tabiat manusia dan dirasakan jijik pada jiwa adalah diharamkan kerana ia menjadi sebab kepada sakit, sedangkan apa sahaja yang memudaratkan hukum asalnya adalah haram. Oleh itu, setiap yang jijik pada tabiat manusia pada asalnya adalah haram, melainkan terdapat dalil lain yang menyatakan hukumnya yang berbeza.
[8]
Begitu juga, Ibn Hazm al-Zahiri juga berpendapat bahawa tidak halal untuk makan siput daratan dan juga apa sahaja haiwan yang tergolong sebagai
hasyarat
 (iaitu serangga atau haiwan kecil yang melata) seperti cicak, kumbang, semut, lebah, lalat dan lain-lain yang termasuk dalam jenisnya kerana haiwan-haiwan itu tidak boleh disembelih. Hal ini kerana sembelihan hanya berlaku pada leher atau dada haiwan tersebut sahaja. Adapun mana-mana haiwan yang tidak boleh disembelih, maka tiada jalan atau cara untuk memakannya. Oleh itu, ia adalah haram untuk dimakan kerana terdapatnya halangan bagi memakannya — yakni tidak boleh disembelih — kecuali bangkai yang tidak perlu kepada sembelihan.
[9]
Selanjutnya, mengenai hukum telur pula Imam al-Nawawi ada menyebutkan bahawa telur daripada haiwan yang halal dimakan dagingnya adalah suci secara ijmak. Manakala telur daripada haiwan yang tidak halal dimakan dagingnya pula, padanya terdapat dua pendapat. Pendapat yang kuat dalam hal ini adalah ia dikira suci.
[10]
 Begitu juga al-Khatib al-Syirbini menjelaskan lagi dengan mengatakan bahawa terdapat khilaf dalam kalangan ulama berkenaan kehalalan memakan telur haiwan yang tidak dimakan dagingnya. Dinyatakan di dalam kitab
al-Majmu‘
, jika kita katakan bahawa telur itu dikira suci — dan ia adalah pendapat yang
rajih
 — maka dihalalkan untuk memakannya tanpa sebarang khilaf kerana telur adalah suci dan tidak dianggap jijik.
[11]
 Walau bagaimanapun, diharamkan untuk memakan apa yang memudaratkan seperti telur ular.
[12]
 Selain daripada itu, al-Suyuti ada menyebutkan bahawa sebahagian ulama dalam kalangan mazhab Syafi‘i mengecualikan telur ular dan telur serangga, serta tidak ada syak pada pengecualian ini.
[13]
Oleh itu, kita dapat rumuskan bahawa semua jenis telur adalah halal dan harus untuk dimakan kecuali telur ular kerana terdapat mudarat padanya. Begitu juga telur serangga termasuklah telur semut haram dimakan kerana ia dianggap jijik menurut sebahagian ulama. Lebih-lebih lagi terdapat larangan daripada membunuh semut sebagaimana hadith daripada Ibn Abbas R.Anhuma, beliau berkata:
نَهَى رَسُولُ اللهِ صَلَّى اللهُ عَلَيْهِ وَسَلَّمَ عَنْ قَتْلِ أَرْبَعٍ مِنَ الدَّوَابِّ: النَّمْلَةِ، وَالنَّحْلَةِ، وَالْهُدْهُدِ، وَالصُّرَدِ
Maksudnya:
 “
Rasulullah
SAW
 melarang daripada membunuh empat binatang yang melata iaitu semut, lebah, hud-hud dan al-Surad (sejenis burung lang).
”
[14]
Imam al-Nawawi menjelaskan lagi dengan menukilkan daripada Imam al-Syafi‘i dan
ashabnya
 — yakni ulama dalam kalangan mazhab Syafi‘i — yang menyebutkan bahawa apa-apa haiwan yang dilarang daripada membunuhnya, hukumnya adalah haram untuk dimakan kerana jika ia adalah halal untuk dimakan, maka sudah tentu tidak akan dilarang daripada membunuhnya sebagaimana tidak dilarang untuk membunuh — yakni menyembelih — haiwan yang halal untuk dimakan. Contohnya ialah semut dan lebah, kedua-duanya adalah haram untuk dimakan — kerana terdapat larangan daripada membunuhnya.
[15]
Kesimpulannya
Justeru, berdasarkan kepada perbahasan di atas,
kami berpendapat bahawa kroto atau telur semut adalah haram untuk dimakan.
Hal ini kerana terdapat larangan daripada membunuh semut yang merupakan ibu atau asalnya berdasarkan nas yang sahih. Justeru, hukum yang sama terpakai kepada cabangnya atau apa yang berasal daripadanya. Ini berdasarkan kaedah:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
”
[16]
Begitu juga dengan kaedah:
الْفَرْعُ يَتْبَعُ الْأَصْلَ
Maksudnya:
 “
Anak atau cabang mengikut hukum ibu atau asalnya
.”
Selain itu juga, ‘uruf atau adat masyarakat Islam di negara kita melihat telur semut atau ibunya — yakni asalnya — semut, termasuk dalam haiwan yang dianggap jijik untuk dimakan, maka ini menguatkan lagi hujah yang menunjukkan kepada pengharamannya sebagaimana pendapat sebahagian ulama yang mengecualikan telur serangga kerana kejijikannya. Lebih-lebih lagi, Islam menganjurkan umatnya untuk memakan makanan yang halal lagi baik berdasarkan firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:
 “
Dan ia menghalalkan bagi mereka segala benda yang baik, dan mengharamkan kepada mereka segala benda yang buruk.
”
[17]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 23 Mac 2022 bersamaan 20 Syaaban 1443H

[give_form id=”14962″]
[1]
 Surah al-Maidah: 87
[2]
 Lihat
al-Tafsir al-Muyassar
, hlm. 122
[3]
 Lihat
https://manfaat.co.id/manfaat-kroto
. Diakses pada 22 Mac 2022.
[4]
 Lihat
al-Fiqh al-Islami wa Adillatuh
, 4/2793.
[5]
 Lihat
al-Majmu‘ Syarh al-Muhazzab
, 9/15-16.
[6]
 Surah al-A‘raf: 157.
[7]
 Lihat
Tafsir al-Maraghi
, 9/82-83.
[8]
 Lihat
Mafatih al-Ghaib
, 15/381.
[9]
 Lihat
al-Muhalla
, 6/77.
[10]
 Lihat
al-Majmu‘ Syarh al-Muhazzab,
 2/555.
[11]
 Lihat
Mughni al-Muhtaj
, 6/158.
[12]
 Lihat
Hasyiata Qalyubi wa ‘Umairah
, 1/82.
[13]
 Lihat
al-Asybah wa al-Naza’ir
, hlm. 695.
[14]
 Riwayat Ahmad (3066). Menurut Syeikh Syu‘aib al-Arna’ut, hadith ini adalah sahih.
[15]
 Lihat
al-Majmu‘ Syarh al-Muhazzab
, 9/22.
[16]
 Lihat
al-Asybah wa al-Naza’ir
 oleh al-Suyuti, 1/117.
[17]
 Surah al-A‘raf: 157


#722 Wanita yang waswas Terhadap Cecair yang Keluar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Jika seorang wanita waswas terhadap air atau cecair yang keluar sama ada air mani atau tidak, dan mengambil jalan untuk mandi wajib adakah memadai?  Mohon pencerahan mengenai perkara ini. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sebelum menjawab persoalan di atas, kita hendaklah mengetahui bahawa antara sebab yang mewajibkan seseorang itu untuk mandi ialah janabah. Makna asal
janabah
 ialah jauh.
Janabah
 juga bermaksud air mani yang terpancut atau persetubuhan. Oleh itu, orang yang
berjunub
 ialah orang yang tidak suci disebabkan keluarnya air mani atau bersetubuh. Ia dinamakan sebagai
junub
 kerana orang yang
berjanabah
 itu menjauhkan diri daripada mendirikan solat selama mana dia berkeadaan demikian. Perkataan
junub
 digunakan untuk umum, sama ada untuk lelaki atau perempuan, dan sama ada untuk seorang atau ramai. Seseorang itu dianggap sebagai telah
berjunub
 disebabkan oleh dua perkara:
Keluar air mani sama ada dalam kalangan lelaki atau perempuan dengan apa-apa sebab sekalipun sama ada dengan bermimpi, bercumbuan, melihat seseorang dengan berahi atau berkhayal.
Bersetubuh sekalipun tidak keluar air mani.
[1]
Tidak pasti air yang keluar; air mani atau bukan
Terdapat beberapa tanda yang dinyatakan oleh para ulama yang menunjukan bahawa ia ialah air mani dan wajib ke atas sesiapa yang ada salah satu daripada tanda-tanda ini untuk mandi wajib, tidak kira sama ada lelaki mahupun perempuan. Tanda-tandanya ialah:
Ia keluar dengan rasa lazat dan kepuasan syahwat.
Ia keluar secara memancut.
Mempunyai bau seperti tepung yang diuli apabila ia basah atau berbau hanyir seperti bau putih telur jika ia kering.
Walau bagaimanapun, perlu diberi perhatian juga bahawa bukanlah tanda air mani itu mesti bewarna putih, keluarnya dengan diiringi lembiknya zakar atau rasa lemah. Akan tetapi, ia hanyalah perkara yang menunjukan kebiasaannya begitu. Oleh itu, sekiranya perempuan tersebut tidak pasti atau waswas terhadap air yang keluar sama ada air mani ataupun air mazi selepas beronani, atau tidak terdapatnya sebarang rasa dan tanda-tanda lain yang menunjukan bahawa air maninya telah pun keluar. Dalam kes ini, perempuan tersebut diberi pilihan sama ada cenderung untuk menganggapnya sebagai air mani atau air mazi.
Sekiranya dia cenderung untuk menganggapnya sebagai air mani, maka wajib ke atasnya untuk mandi. Jika dia cenderung untuk menganggapnya sebagai air mazi, maka wuduknya telah terbatal dan perlu membasuhnya. Akan tetapi, adalah lebih baik (afdhal) untuk dia menghimpunkan kedua-duanya sekali iaitu mandi wajib dan membasuh bahagian yang terkena air tadi.
[2]
 Bahkan pilihan ketiga ini adalah lebih selamat (
ahwat
) dan keluar daripada khilaf.
Kesimpulannya
Berdasarkan kepada perbahasan dan perbincangan di atas, jelaslah bahawa seorang perempuan itu jika ragu-ragu terhadap air yang keluar dari farajnya sama ada air mani ataupun tidak. Maka, dalam hal ini dia perlulah melihat kepada tanda-tanda yang menunjukkan kepada keluarnya air mani berdasarkan warna air tersebut, perasaan ketika keluarnya air itu, cara keluarnya, sebab keluarnya dan lain-lain. Jika tanda-tanda itu menunjukkan kepada air mani, maka ia dikira sebagai air mani dan wajib ke atasnya untuk mandi. Jika tidak, maka ia dikira sebagai air mazi — yakni bukan air mani — dan hanya perlu membasuhnya.
Namun, jika dia tetap juga tidak dapat memastikannya, maka kami berpendapat bahawa menghimpunkan kedua-duanya adalah lebih baik yakni mandi wajib dan membasuh bahagian yang terkena air tadi — dengan mengambil kira kedua-dua kebarangkalian iaitu sama ada air mani atau air mazi — kerana ia adalah pendapat yang lebih selamat dan keluar daripada khilaf.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 23 Mac 2022 bersamaan 20 Syaaban 1443H

[give_form id=”14962″]
[1]
 Lihat
al-Fiqh al-Manhaji
, 1/73-74.
[2]
 Lihat
al-Taqrirat al-Sadidah
, hlm. 116-117.


#723 Bahagikan Ayat al-Quran di dalam Solat Terawih untuk Khatam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah dibolehkan dan termasuk dalam perkara sunnah untuk membahagikan ayat-ayat al-Quran yang akan dibaca di dalam solat terawih supaya dapat mengkhatamkannya di hujung bulan Ramadan nanti? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Bulan Ramadan ialah bulan yang Allah mulai menurunkan al-quran pada malam Lailatul Qadar sebagai petunjuk dan hidayah bagi seluruh umat manusia menuju kepada kebenaran. Di dalamnya terdapat bukti-bukti yang sangat jelas ke atas petunjuk Allah dan pembeza antara kebenaran dengan kebatilan. Pada bulan Ramadhan juga, Malaikat Jibril telah diutus kepada Nabi SAW bagi mengulangi bacaan al-Quran bersamanya. Hal ini adalah berdasarkan riwayat daripada Ibn Abbas R.Anhuma, beliau berkata:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ أَجْوَدَ النَّاسِ، وَكَانَ أَجْوَدُ مَا يَكُونُ فِي رَمَضَانَ حِينَ يَلْقَاهُ جِبْرِيلُ، وَكَانَ جِبْرِيلُ يَلْقَاهُ فِي كُلِّ لَيْلَةٍ مِنْ رَمَضَانَ، فَيُدَارِسُهُ القُرْآنَ، فَلَرَسُولُ اللَّهِ صَلَّى اللهُ عَلَيْهِ وَسَلَّمَ حِينَ يَلْقَاهُ جِبْرِيلُ أَجْوَدُ بِالخَيْرِ مِنَ الرِّيحِ الـمُرْسَلَةِ
Maksudnya:
 “
Rasulullah SAW ialah manusia yang paling dermawan, dan Baginda semakin dermawan pada bulan Ramadhan ketika Jibril menemuinya. Adapun Jibril menemui Baginda pada setiap malam bulan Ramadhan, lalu saling bertilawah al-Quran. Sesungguhnya Rasulullah SAW ketika ditemui Jibril lebih dermawan dengan kebaikan melebihi angin yang bertiup (yang memberi manfaat kepada manusia).
”
[1]
Berbalik kepada soalan yang diajukan, Syeikh Ahmad al-Barlisi ada menukilkan daripada Imam al-Isnawi bahawa solat terawih adalah sunat menurut
ijma‘
 ulama. Malah, Ibn al-Solah dan Ibn ‘Abd al-Salam telah berfatwa bahawa mengkhatamkan al-Quran di dalam keseluruhan solat terawih adalah lebih baik berbanding hanya membaca surah al-Ikhlas sebanyak tiga kali di dalam setiap rakaat.
[2]
Selain itu, Imam Abu Hanifah menyebutkan, sunnahnya mengkhatamkan al-Quran sekali — dalam bulan Ramadhan. Oleh itu, janganlah imam meninggalkan amalan mengkhatamkan al-Quran ini disebabkan oleh malasnya orang ramai — jemaah solat. Bahkan, sepatutnya dia membaca di dalam setiap rakaat itu sebanyak sepuluh ayat atau seumpamanya, maka dia akan berjaya mengkhatamkan al-Quran dengan perbuatannya itu kerana bilangan rakaat solat terawih sepanjang bulan Ramadan ialah sebanyak 600 rakaat atau 580 rakaat, sedangkan bilangan ayat al-Quran pula ialah enam ribu lebih ayat.
[3]
Selain daripada itu, terdapat dalam kalangan ulama yang berpendapat, seorang imam hendaklah membaca sebanyak 20 hingga 30 ayat bagi setiap rakaat. Hal ini adalah berdasarkan kepada riwayat daripada Umar R.A bahawa beliau telah memanggil tiga orang imam dan mengarahkan orang yang pertama membaca sebanyak 30 ayat bagi setiap rakaat, manakala orang yang kedua membaca sebanyak 25 ayat bagi setiap rakaat dan orang yang ketiga pula membaca sebanyak 20 ayat bagi setiap rakaat. Kemudian al-Kasani mengulas perkara ini dengan menyebutkan bahawa apa yang disebutkan oleh Imam Abu Hanifah sebagai sunnah ialah sunnah untuk mengkhatamkan al-Quran sebanyak sekali dalam solat-solat terawih — di dalam bulan Ramadan. Manakala apa yang dibuat oleh Umar R.A pula adalah termasuk dalam perkara yang baik iaitu mengkhatamkan al-Quran sebanyak dua atau tiga kali, dan ini adalah pada zamannya. Adapun pada zaman kita sekarang, adalah lebih baik seorang imam itu membaca ayat-ayat al-Quran mengikut keadaan manusia — yang menjadi makmumnya — dari segi kesungguhan dan kemalasannya. Oleh itu, seorang imam itu membaca mengikut kadar yang tidak menyebabkan mereka lari daripada jemaah solat kerana meramaikan jemaah solat adalah lebih baik berbanding memanjangkan bacaan.
[4]
Begitu juga, Ibn Hajar al-Haitami juga ada berpendapat bahawa membaca sebahagian ayat — yakni daripada surah yang panjang — adalah lebih baik di dalam solat terawih sekiranya mahu mengkhatamkan al-Quran. Sekiranya tidak — yakni tidak mahu mengkhatamkan al-Quran dalam solat tarawih — maka membaca surah yang sempurna dan lengkap adalah lebih baik sebagaimana yang telah difatwakan oleh Ibn al-Solah. Malah al-Syarwani mengulas kenyataan ini dalam hasyiahnya dengan menyebutkan, difahami daripada perkara itu bahawa membaca sebahagian surah panjang adalah lebih baik sekiranya mahu mengkhatamkan al-Quran dalam solat tarawih dan sekiranya tidak mahu berbuat demikian, maka membaca surah — yakni yang pendek secara sempurna — adalah lebih baik.
[5]
Kesimpulannya
Justeru, berdasarkan kepada perbahasan dan perbincangan di atas,
kami berpendapat bahawa membahagikan ayat-ayat al-Quran untuk dibaca di dalam solat terawih bagi tujuan mengkhatamkannya di akhir Ramadan termasuk dalam perkara sunnah dan sangat digalakkan
. Lebih-lebih lagi sekiranya solat terawih itu didirikan secara berjemaah, maka ia merupakan salah satu cara supaya orang ramai atau ahli keluarga dapat mengambil manfaat dengan keseluruhan bacaan al-Quran tersebut.
Walau bagaimanapun, perlu diambil kira juga keadaan makmum yang mengikuti imam ketika solat terawih. Hal ini kerana keadaan setiap makmum itu tidak sama, bahkan berbeza-beza. Ada dalam kalangan mereka yang kuat pegangan agamanya dan ada juga dalam kalangan mereka yang masih lemah serta tidak kuat pegangannya. Oleh itu, menjadi kewajipan seorang imam itu meraikan semua peringkat dan keadaan manusia yang berbeza-beza itu, di samping memberi semangat kepada mereka untuk sama-sama menunaikan solat terawih secara berjemaah sehingga selesai bersama imam. Mudah-mudahan kita sama-sama mendapat ganjaran sebagaimana yang telah dijanjikan oleh Rasulullah SAW menerusi sabdanya:
مَنْ قَامَ مَعَ الإِمَامِ حَتَّى يَنْصَرِفَ حُسِبَ لَهُ قِيَامُ لَيْلَةٍ
Maksudnya:

“Sesiapa yang mendirikan solat (terawih) bersama imam sehingga selesai, dituliskan ganjaran untuknya qiyam (beribadah) sepanjang malam.”
[6]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 23 Mac 2022 bersamaan 20 Syaaban 1443H

[give_form id=”14962″]
[1]
 Riwayat al-Bukhari (3220)
[2]
 Lihat
Hasyiata Qalyubi wa ‘Umairah
, 1/248.
[3]
 Lihat
al-Mausu‘ah al-Fiqhiyyah al-Kuwaitiyyah
, 27/147-148.
[4]
 Lihat
Badai‘ al-Sanai‘
, 1/289.
[5]
 Lihat
Tuhfah al-Muhtaj wa Hawasyi al-Syarwani wa al-‘Ibadi
, 2/52.
[6]
 Riwayat Ibn Majah (1327)


#724: Tinggal Jumaat Tanpa Sebab

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seseorang meninggalkan Jumaat tanpa sebarang sebab, dengan anggapan hanya sekali-sekala sahaja? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat Jumaat merupakan salah satu tuntutan syarak yang wajib hukumnya ke atas setiap lelaki muslim yang
mukallaf
 serta salah satu daripada syiar agama Islam. Begitu banyak nas syarak yang menunjukkan kepada pensyariatan solat Jumaat serta larangan yang tegas ke atas mereka yang meninggalkannya dengan sengaja. Allah SWT berfirman:
يَا أَيُّهَا الَّذِينَ آمَنُوا إِذَا نُودِيَ لِلصَّلاةِ مِنْ يَوْمِ الْجُمُعَةِ فَاسْعَوْا إِلَى ذِكْرِ اللَّهِ
Maksudnya:
Wahai orang-orang yang beriman! Apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang jumaat).
[1]
Ayat di atas adalah merupakan antara dalil pensyariatan dan kewajipan solat Jumaat.
[2]
Antara dalil wajib solat daripada hadith pula ialah, daripada Tariq bin Syaibah RA, bahawa Nabi SAW bersabda:
الْجُمُعَةُ حَقٌّ وَاجِبٌ عَلَى كُلِّ مُسْلِمٍ فِي جَمَاعَةٍ إِلاَّ أَرْبَعَةً عَبْدٌ مَمْلُوكٌ أَوِ امْرَأَةٌ أَوْ صَبِيٌّ أَوْ مَرِيضٌ
Maksudnya:
“
Solat Jumaat adalah tanggungjawab yang wajib atas setiap lelaki Muslim untuk didirikan secara berjemaah, kecuali hamba yang dimiliki oleh tuannya, perempuan, kanak-kanak dan orang yang sakit.”

[3]
Solat Jumaat diwajibkan kepada mereka yang memenuhi tujuh syarat berikut, iaitu:
Beragama Islam
Baligh
Berakal
Merdeka (bebas) sepenuhnya.
Lelaki
Sihat tubuh badan.
Bermukim di tempat solat Jumaat didirikan.
Sekiranya seseorang itu telah cukup ketujuh-tujuh syarat ini, maka diwajibkan solat Jumaat ke atas dirinya.
[4]
Begitu juga, Rasulullah SAW memberi ancaman kepada orang yang meninggalkan solat Jumaat secara sengaja dan mengambil mudah tentang kewajipannya dengan Allah SWT akan mengunci mati hatinya. Rasulullah SAW bersabda:
مَنْ تَرَكَ ثَلاَثَ جُمَعٍ تَهَاوُنًا بِهَا طَبَعَ اللَّهُ عَلَى قَلْبِهِ
Maksudnya:
 Sesiapa yang meninggalkan tiga kali solat jumaat kerana mengambil ringan akannya, nescaya Allah SWT akan mengunci mati hatinya.
[5]
Perkataan “تَهَاوُنًا بِهَا” (kerana
meringan-ringankannya)
 jelas menunjukkan sifat kemalasan dan tidak menghadiri Jumaat tanpa uzur dan sebarang sebab. Syeikh Mulla ‘Ali al-Qari menjelaskan bahawa ia bermaksud meninggalkannya kerana mengambil mudah. Manakala al-‘Aini pula menyebut: Erti perkataan “تَهَاوُنًا بِهَا” adalah meninggalkannya disebabkan sikap malas dan culas dalam melaksanakannya.
[6]
Dalam menjawab persoalan di atas, kami nyatakan bahawa
hukum meninggalkan solat Jumaat adalah haram jika tanpa uzur syarie kerana hukum menunaikannya ialah fardhu ain, melainkan kepada perempuan dan kanak-kanak
. Firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya
: “Wahai orang-orang yang beriman! Apabila diserukan azan (bang) untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang jumaat) dan tinggalkanlah berjual-beli (pada saat itu); yang demikian adalah baik bagi kamu, jika kamu mengetahui (hakikat yang sebenarnya).”
[7]
Disebut dalam kitab
al-Mausu’ah al-Fiqhiyyah
, bahawa telah berlaku
ijma’ dalam kalangan ulama’
 berkenaan kewajipan solat Jumaat ke atas orang lelaki, muslim, baligh, yang bermukim di sesuatu tempat dan tiada keuzuran baginya yang membolehkan dia meninggalkan solat Jumaat secara berjemaah.
[8]
Wallahu a’lam.
Bertarikh: 25 Mac 2022 bersamaan 22 Syaaban 1443H

[give_form id=”14962″]

[1]
 Surah al-Jumu‘ah: 9
[2]
 Lihat
al-Fiqh al-Manhaji
, 1/198
[3]
 Riwayat Abu Daud (1067)
[4]
 Lihat
al-Fiqh al-Manhaji
, 1/200-201 dan
Matla’ al-Badrain
 (disusun oleh PMWP), 1/159
[5]
 Riwayat Abu Daud (1052) dan al-Nasa’ie (1369)
[6]
 Lihat
Mirqat al-Mafatih
, 3/1024
[7]
 (Surah al-Jumu’ah: 9)
[8]
 Lihat
al-Mausu’ah al-Fiqhiyyah al-Kuwaitiyyah
, 27/193


#725: Bersetubuh Ketika Puasa Ganti Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah wajib kaffarah jika seseorang bersetubuh ketika dia sedang melakukan puasa ganti Ramadhan? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa di dalam bulan Ramadhan merupakan asas kepada rukun Islam. Allah SWT memerintahkan hamba-Nya supaya berpuasa seperti firman-Nya:
يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
Maksudnya
: “
Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu supaya kamu bertaqwa.”
[1]
Ia merupakan salah satu daripada rukun Islam yang difardhukan ke atas setiap umat Islam. Hal ini jelas seperti mana yang disebutkan di dalam hadith yang diriwayatkan oleh Ibn ‘Umar R.Anhuma, bahawa Nabi SAW bersabda:
بُنِيَ الإِسْلاَمُ عَلَى خَمْسٍ شَهَادَةِ أَنْ لاَ إِلَهَ إِلاَّ اللَّهُ وَأَنَّ مُحَمَّدًا رَسُولُ اللَّهِ، وَإِقَامِ الصَّلاَةِ، وَإِيتَاءِ الزَّكَاةِ، وَالْحَجِّ، وَصَوْمِ رَمَضَانَ
Maksudnya: “
Terbinanya Islam itu atas lima perkara; syahadah bahawasanya tiada tuhan melainkan Allah dan Muhammad itu pesuruh Allah, mendirikan solat, menunaikan zakat, menunaikan haji dan puasa di bulan Ramadhan.”
[2]
Kewajipan Mengqadha’ Puasa
Jika seseorang itu meninggalkan puasa Ramadhan atas sebab-sebab tertentu, maka dia wajib mengqadakan puasanya itu mengikut bilangan hari yang dia tinggalkan. Firman Allah SWT:
وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ
Maksudnya:
Dan sesiapa yang sakit atau dalam musafir maka (bolehlah ia berbuka, Kemudian wajiblah ia berpuasa) sebanyak hari yang ditinggalkan itu pada hari-hari yang lain.
[3]
Jika dia merupakan seorang yang memiliki uzur syarie, seperti sakit, lalu dia meninggalkan puasa Ramadhan dalam keadaan dia mampu untuk menggantikannya pada bila-bila waktu selepas Ramadhan, kemudian dia mati. Maka ke atas wali/warisnya untuk menunaikan puasa bagi pihak dia.
Daripada Aisyah R.anha bahawa Rasulullah SAW bersabda:
مَنْ مَاتَ وَعَلَيْهِ صِيَامٌ صَامَ عَنْهُ وَلِيُّهُ
Maksudnya: “
Barangsiapa yang mati sedangkan ke atasnya ada puasa (yang perlu diqadakan) maka walinya berpuasa bagi pihaknya.”
[4]
Hukum Bersetubuh Ketika Puasa Ganti Ramadhan
Pada asasnya, puasa wajib sama ada puasa Ramadhan, puasa nazar, puasa qadha, puasa kaffarah atau puasa wajib lainnya, tidak boleh dibatalkan begitu sahaja melainkan jika ada keuzuran seperti sakit dan permusafiran.
Ibnu Qudamah mengatakan bahawa sesiapa yang telah memulakan puasa wajib seperti qadha Ramadhan, puasa nazar hari tertentu atau nazar mutlak, atau puasa kerana kafarah, dia tidak boleh membatalkannya. Hal ini kerana sesuatu yang statusnya wajib ain, perlu dilakukan. Sementara sesuatu yang bukan wajib ain, ia menjadi wajib ain jika telah dilakukan, sehingga statusnya sama dengan wajib ain.
[5]
Hal ini berbeza dengan puasa sunat, dimana seseorang bebas untuk meneruskan puasa atau berbuka. Sabda Rasulullah SAW:
الصَّائِمُ الْمُتَطَوِّعُ أَمِينُ نَفْسِهِ إِنْ شَاءَ صَامَ وَإِنْ شَاءَ أَفْطَرَ
Maksudnya:
Seseorang yang berpuasa sunat, jika dia mahu dia boleh teruskan berpuasa, dan jika mahu dia juga boleh berbuka.
[6]
Adapun berkenaan persoalan di atas, maka
jumhur ulama kecuali sebahagian kecil seperti Qatadah telah bersepakat bahawa tidak wajib kaffarah bagi sesiapa yang membatalkan puasa selain daripada puasa wajib di bulan Ramadhan, sama ada dengan makan dan minum atau bersetubuh. Ini merupakan pandangan Imam Nawawi, Ibn Qudamah dan Ibn Rusyd
.
[7]
Maka dalam kes ini,
wajib ke atas mereka yang membatalkan puasa qadha Ramadhan untuk mengulangi semula puasa ganti tersebut, bertaubat kepada Allah SWT dan berazam untuk tidak mengulangi kesalahan itu.
Wallahu a’lam.
Bertarikh: 25 Mac 2022 bersamaan 22 Syaaban 1443H

[give_form id=”14962″]

[1]
 Surah al-Baqarah: 183
[2]
 Riwayat al-Bukhari (8) dan Muslim (16)
[3]
 Surah al-Baqarah: 185
[4]
 Riwayat al-Bukhari (1952) dan Muslim (1147)
[5]
 Lihat
al-Mughni,
 3/160 – 161
[6]
 Riwayat Tirmizi (732)
[7]
 Lihat
al-Majmu’ Syarh al-Muhazzab,
6/345;
 al-Mughni,
3/139-139;
 Bidayah al-Mujtahid,
2/69


#726: Lafaz Isti’azah Sebelum al-Fatihah dalam Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seseorang membaca lafaz
isti’azah
 sebelum membaca surah al-Fatihah dalam solatnya? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ta’awwuz
 atau
isti’azah
 bermaksud meminta perlindungan atau pemeliharaan. Maka seseorang yang mengucapkan kalimah ini, dia sedang meminta perlindungan kepada Allah SWT agar Allah SWT menjaga dan memeliharanya dari sebarang gangguan dan godaan daripada syaitan yang direjam.
Ibn Kathir berkata: Isti’azah adalah meminta pertolongan iaitu aku memohon perlindungan kepada Allah tanpa selainnya daripada makhluk ciptaan-Nya daripada syaitan itu memudharatkan diriku pada agamaku atau ia memalingkan aku daripada kebenaran.
[1]
Terdapat beberapa
sighah
 atau bentuk ucapan
isti’azah,
antaranya:
أَعُوذُ بِاللهِ مِنَ الشَّيْطَانِ الرَّجِيمِ
Maksudnya: “
Aku memohon perlindungan dengan Allah daripada syaitan yang direjam
.”
[2]
Antara lafaz isti’azah lain adalah sepertimana disebut dalam sebuah riwayat daripada Ummu al-Mu’minin Aísyah R.Anha:
أَعُوذُ بِالسَّمِيعِ الْعَلِيمِ مِنَ الشَّيْطَانِ الرَّجِيمِ
Maksudnya: “
Aku memohon perlindungan dengan Tuhan yang Maha Mendengar lagi Maha Mengetahui daripada syaitan yang direjam
.”
[3]
Begitu juga sebuah riwayat daripada Saidina Abdullah Ibn Masúd R.A bahawa Nabi SAW bersabda:
اللَّهُمَّ إِنِّي أَعُوذُ بِكَ مِنَ الشَّيْطَانِ الرَّجِيمِ وَهَمْزِهِ وَنَفْخِهِ وَنَفْثِهِ
Maksudnya:
“Ya Allah sesungguhnya aku memohon perlindungan dengan-Mu daripada syaitan yang direjam serta permusuhan yang disebabkan darinya, takburnya ia, serta syair yang tercela.”
[4]

Bacaan Isti’azah Sebelum al-Fatihah ketika Solat
Terdapat beberapa pendapat ulama’ dalam isu ini sepertimana disebut oleh Syeikh Dr. Wahbah al-Zuhaili dalam kitabnya,
al-Fiqh al-Islami wa Adillatuh
 (1/719-720). Secara ringkasnya, pendapat-pendapat tersebut adalah seperti berikut:
Menurut para ulama’ Maliki, amalan membaca
isti’azah
 dan
basmalah
 sebelum membaca Surah al-Fatihah adalah makruh. Begitu juga sebelum membaca surah yang lain. Ini berdasarkan hadis Anas R.A berikut:
أَنَّ النَّبِيَّ صَلَّى اللَّهُ عَلَيْهِ وَسَلَّمَ وَأَبَا بَكْرٍ وَعُمَرَ رَضِيَ اللَّهُ عَنْهُمَا كَانُوا يَفْتَتِحُونَ الصَّلَاةَ بالْحَمْدُ لِلَّهِ رَبِّ الْعَالَمِينَ
Maksudnya
:
“Bahawa Nabi Muhammad SAW, Abu Bakar dan Umar semuanya memulakan sembahyang mereka dengan membaca: –
 الْحَمْدُ لِلَّهِ رَبِّ الْعَالَمِينَ – ”
[5]
Ulama’ Hanafi pula berpendapat,
al-isti’azah
hanya patut dibaca pada raka’at pertama sahaja.
Ulama’ Syafi’e dan Hanbali pula menyatakan
al-isti’azah
adalah
sunat dibaca secara perlahan-lahan pada setiap awal rakaat, iaitu sebelum mula membaca yang lain
. Ia dilakukan dengan menyebut:
أَعُوذُ بِاللَّهِ مِنَ الشَّيْطَانِ الرَّجِيمِ
Atau mengikut riwayat Ahmad, bacaannya ialah:
أَعُوذُ بِاللَّهِ السَّمِيعِ الْعَلِيمِ مِنَ الشَّيْطَانِ الرَّجِيمِ
Selepas itu barulah dibaca
Basmalah
.
Ulama’ juga berbeza pendapat tentang bacaan
Basmalah
 ini seperti berikut:
Bacaan
Basmalah
ini mengikut ulama Hanafi dan Hanbali hendaklah dibaca secara perlahan-lahan.
Sementara ulama Syafi’e pula berpendapat, bacaan
Basmalah
hendaklah dibaca nyaring dalam sembahyang yang sunat dilakukan dengan nyaring seperti yang telah diterangkan.
Pendapat berhubung dengan sunat bacaan
ta’awwuz
adalah firman Allah SWT:
فَإِذَا قَرَأْتَ الْقُرْآنَ فَاسْتَعِذْ بِاللَّـهِ مِنَ الشَّيْطَانِ الرَّجِيمِ
Maksudnya
:
“Oleh itu, apabila engkau membaca Al-Quran, maka hendaklah engkau terlebih dahulu) memohon perlindungan kepada Allah dari hasutan Syaitan yang kena rejam.”

[6]
Semoga Allah kurniakan kepada kita kefahaman yang baik dan kefaqihan dalam agama sehingga kita dapat melaksanakan acara ibadat mengikut neraca syariat yang sebenar berasaskan kepada para ulama’ dan fuqaha’ seperti di Malaysia dalam Mazhab Imam al-Syafi’e.
Wallahu a’lam.
Bertarikh: 25 Mac 2022 bersamaan 22 Syaaban 1443H

[give_form id=”14962″]

[1]
 Lihat
Tafsir al-Quran al-Azim,
1/16
[2]
 Riwayat al-Bukhari (1319)
[3]
 Riwayat Abu Daud (785)
[4]
 Riwayat Abu Daud (764), Ibn Majah (808), Ahmad (3830) dan Ibn Khuzaimah (472)
[5]
 Riwayat al-Bukhari (743)
[6]
 Surah al-Nahl: 98


#727: Puasa Qadha’ pada Hari Syak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum puasa qadha’ yang dilakukan pada hari Syak, iaitu hari terakhir Sya’ban, di mana keesokan harinya akan bermula puasa Ramadhan? Bolehkah dia mengqadha’ puasa yang ditinggalkannya pada tahun lalu pada hari tersebut?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kewajipan Mengqadha’ Puasa
Jika seseorang itu meninggalkan puasa Ramadhan atas sebab-sebab tertentu, maka dia wajib mengqadakan puasanya itu mengikut bilangan hari yang dia tinggalkan. Firman Allah SWT:
وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ
Maksudnya:
Dan sesiapa yang sakit atau dalam musafir maka (bolehlah ia berbuka, Kemudian wajiblah ia berpuasa) sebanyak hari yang ditinggalkan itu pada hari-hari yang lain.
[1]
Jika dia merupakan seorang yang memiliki uzur syarie, seperti sakit, lalu dia meninggalkan puasa Ramadhan dalam keadaan dia mampu untuk menggantikannya pada bila-bila waktu selepas Ramadhan, kemudian dia mati. Maka ke atas wali/warisnya untuk menunaikan puasa bagi pihak dia.
Daripada Aisyah R.anha bahawa Rasulullah SAW bersabda:
مَنْ مَاتَ وَعَلَيْهِ صِيَامٌ صَامَ عَنْهُ وَلِيُّهُ
Maksudnya: “
Barangsiapa yang mati sedangkan ke atasnya ada puasa (yang perlu diqadakan) maka walinya berpuasa bagi pihaknya.”
[2]
Daripada Ibn Abbas RA, beliau menceritakan:
جاء رجلٌ إلى النبيِّ صلى الله عليه وسلم فقال: يا رسولَ اللهِ إن أمي ماتتْ وعليها صومُ شهرٍ، أفأقضِيه عنها ؟ قال: نعم ، قال: فديْنُ اللهِ أحقُّ أن يُقْضَى
Maksudnya:
Telah datang seorang lelaki kepada Nabi SAW dan berkata: Wahai Rasulullah, sesungguhnya ibuku sudah wafat dan ke atasnya ada sebulan puasa yang perlu diqada, bolehkah aku menunaikannya bagi pihak beliau? Berkata Baginda SAW: Boleh. Adalah hutang kepada Allah itu lebih berhak untuk dilangsaikan.
[3]
Wali bererti kaum kerabat dan keluarga. Perlu diperhatikan bahawa fidyah hanya dibayar jika seseorang yang meninggal sebelum sempat mengqadakan puasanya sedangkan dia mampu untuk berbuat sedemikian ketika hidup.
Para ulama membahagikan kaedah penentuan bilangan hari untuk puasa qada kepada dua;
tahdidi
 dan
taqribi
.
Tahdidi
 bererti menentukan dengan tepat bilangan hari yang ditinggalkan, manakala
taqribi
 ialah menggunakan anggaran berapa hari yang ditinggalkan kerana seseorang itu lupa berapa hari puasa yang telah dia tinggalkan.
Guru kami, Syeikh Muhammad bin Muhammad al-Mukhtar al-Shinqiti menjelaskan kaedah penentuan secara taqribi ini ialah dengan bertanya kepada seseorang itu seperti ini:
Ditanya: “Adakah telah tinggalkan 50 hari?” Dia menjawab: “Terlalu sedikit.” Ditanya lagi: “90 hari?” Dia menjawab: “Terlalu banyak”
Maka jumlah taqribinya ialah 75 hari. Berkenaan dengan fidyah, hendaklah seseorang itu berusaha mengqadakan puasanya setiap hari yang mungkin terlebih dahulu. Ini lebih bersifat ihtiyati (berhati-hati) dalam urusan agama berbanding terus membenarkan membayar fidyah sehingga mengabaikan tuntutan qada’.
Selain daripada itu, boleh juga ditanya kepada mufti negeri masing-masing untuk kepastian lanjut.
Maksud Hari Syak
Yang dimaksudkan dengan hari syak adalah hari yang ke- 30 dari bulan Sya’ban sebagaimana yang dinyatakan oleh para
fuqaha’
. Imam Al-Nawawi berkata :
قَالَ أَصْحَابُنَا يَوْمُ الشَّكِّ هُوَ يَوْمُ الثَّلَاثِينَ مِنْ شَعْبَانَ
Maksudnya: Para ashab kami berkata bahawa hari syak adalah hari ke- 30 dari bulan Sya’ban.
[4]
Hukum Asal Puasa Hari Syak
Pada asasnya, terdapat larangan daripada berpuasa pada sehari atau dua hari sebelum Ramadhan. Antaranya, daripada Abu Hurairah RA, bahawa Nabi SAW bersabda:
لَا تَقَدَّمُوا رَمَضَانَ بِصَوْمِ يَوْمٍ وَلاَ يَوْمَيْنِ إِلاَّ رَجُلٌ كَانَ يَصُومُ صَوْمًا فَلْيَصُمْهُ
Maksudnya:
“Janganlah kalian mendahulukan Ramadhan dengan sehari berpuasa atau dua hari  kecuali bagi sesiapa yang telah terbiasa berpuasa sebelumnya.”
[5]
Dalam lafaz yang lain di dalam Sahih al-Bukhari:
لَا يَتَقَدَّمَنَّ أَحَدُكُمْ رَمَضَانَ بِصَوْمِ يَوْمٍ أَوْ يَوْمَيْنِ ، إِلَّا أَنْ يَكُوْنَ رَجُلٌ كَانَ يَصُوْمُ صَوْمَهُ ، فَلْيَصُمْ ذَلِكَ الْيَوْمَ
Maksudnya:
“Janganlah seorang daripada kalian mendahului bulan Ramadhan dengan berpuasa sehari atau dua hari kecuali apabila seseorang itu sudah biasa berpuasa maka berpuasalah pada hari itu.”
[6]
Maksud hadith di atas adalah, tidak  dibolehkan berpuasa awal sehari atau dua hari apabila tiba bulan Ramadhan melainkan jika seseorang itu sentiasa melakukan puasa dan secara kebetulan hari yang biasanya dia berpuasa itu bersamaan dengan hari akhir dalam bulan Sya’ban. Contohnya seperti berpuasa hari Isnin pada setiap minggu dan hari isnin jatuh pada hari terakhir dalam bulan Sya’ban. Maka dalam masalah ini, dibolehkan untuk berpuasa sama ada sehari atau dua hari sebelum Ramadhan berdasarkan kebiasaan yang dilakukan.
[7]
Antara hikmah larangan mendahulukan puasa satu atau dua hari sebelum Ramadhan adalah agar dapat dibezakan antara puasa wajib dan puasa sunat. Ini kerana, memisahkan antara amalan yang wajib dan sunat adalah sesuatu yang disyariatkan, berdasarkan arahan Nabi SAW melarang seseorang itu menyambung solat yang wajib dengan solat sunat tanpa diselangi dengan salam atau zikir terlebih dahulu.
[8]
Ini juga merupakan antara perkara yang disukai oleh Ibn Abbas dan juga disukai oleh golongan salaf iaitu memisahkan antara Sya’ban dan Ramadhan dengan tidak berpuasa sehari atau dua hari.
[9]
Hukum Puasa Qadha’ pada Hari Syak
Berbalik kepada persoalan di atas, hukum berpuasa pada hari syak secara umumnya adalah haram sekiranya tanpa sebarang sebab yang dibenarkan oleh syarak. Ini berdasarkan sebuah riwayat daripada Silah beliau berkata :
كُنَّا عِنْدَ عَمَّارٍ فِي الْيَوْمِ الَّذِي يُشَكُّ فِيهِ فَأُتِيَ بِشَاةٍ فَتَنَحَّى بَعْضُ الْقَوْمِ فَقَالَ عَمَّارٌ مَنْ صَامَ هَذَا الْيَوْمَ فَقَدْ عَصَى أَبَا الْقَاسِمِ صلى الله عليه وسلم
Maksudnya: Kami berada di sisi ‘Ammar (bin Yasir R.A) pada hari syak. Kemudian beliau dihidangkan dengan daging kambing, maka sebahagian orang menjauhkan diri dari memakannya. Lalu ‘Ammar berkata: “Sesiapa yang berpuasa pada hari ini (hari syak) sesungguhnya dia telah menderhakai Abu al-Qasim SAW.”
[10]
Imam al-Nawawi berkata: “Sekiranya seseorang berpuasa padanya (hari syak) yang menjadi kefardhuan ke atas dirinya, maka ia dimakruhkan dan puasa tersebut adalah sah.”
[11]
Kemudian Imam al-Nawawi berkata lagi:
لَا يَصِحُّ صَوْمُ يَوْمِ الشَّكِّ عَنْ رَمَضَانَ بِلَا خِلَافٍ لِمَا ذَكَرَهُ الْمُصَنِّفُ فَإِنْ صَامَهُ عَنْ قَضَاءٍ أَوْ نَذْرٍ أَوْ كفارة أجزأه
Maksudnya : Tidak sah berpuasa pada hari syak (sebagai puasa) Ramadhan tanpa sebarang khilaf (di sisi para ulama) berdasarkan apa yang disebutkan oleh musannif (pengarang kitab).
Sekiranya seseorang itu berpuasa qadha’, nazar, atau kaffarah padanya (hari syak) maka puasanya sah
.
Kemudian beliau menukilkan dua pendapat antara yang memakruhkan hal tersebut dan juga ulama yang tidak memakruhkannya. Jumhur Al-Syafi’eyyah mengatakan bahawa ia tidak makruh.
[12]
Antara hujah yang menguatkan pendapat di atas adalah berdasarkan sebuah hadis yang diriwayatkan oleh Abu Hurairah R.A beliau berkata bahawa Rasulullah SAW bersabda:
لاَ تَقَدَّمُوا صَوْمَ رَمَضَانَ بِيَوْمٍ وَلاَ يَوْمَيْنِ إِلاَّ أَنْ يَكُونَ صَوْمًا يَصُومُهُ رَجُلٌ فَلْيَصُمْ ذَلِكَ الصَّوْمَ
Maksudnya:
“Janganlah kamu mendahulukan puasa Ramadhan dengan berpuasa sehari atau dua hari (sebelumnya) melainkan seseorang yang berpuasa lalu hari tersebut jatuh pada hari dia berpuasa, maka dia boleh berpuasa pada hari tersebut.”
[13]
Justeru, hadis ini secara umumnya melarang seseorang itu untuk berpuasa pada sehari atau dua hari sebelum masuknya bulan Ramadhan. Namun, diberikan pengecualian bagi seseorang yang sudah melazimi puasa sunat, kemudian hari kebiasaan dia berpuasa jatuh pada hari larangan tersebut.
Sebagai contoh, seseorang yang melazimi puasa sunat Nabi Daud iaitu puasa sehari dan tidak berpuasa sehari, maka jika dia berpuasa dan esoknya tidak berpuasa, masuk hari berikutnya yang dia sepatutnya berpuasa merupakan hari syak, maka untuk orang ini tidak ada masalah baginya berpuasa pada hari tersebut meskipun ia merupakan sehari atau dua hari sebelum Ramadhan. Demikian juga bagi mereka yang melazimi puasa pada hari Isnin dan juga Khamis.
Imam al-Nawawi ketika mengulas isu ini beliau berkata:
لِأَنَّهُ إذَا جَازَ أَنْ يَصُومَ فِيهِ تَطَوُّعًا لَهُ سَبَبٌ فَالْفَرْضُ أَوْلَى
Maksudnya: Ini kerana, apabila dibolehkan untuk seseorang berpuasa sunat yang mempunyai sebab padanya (hari syak), maka puasa fardhu pasti lebih utama.
[14]
Penutup
Berdasarkan keterangan yang kami telah jelaskan di atas, kami nyatakan bahawa
hukum berpuasa qadha’ pada hari syak adalah sah dan dibolehkan. Lebih-lebih lagi tempoh masa untuk melakukan qadha’ puasa telah sempit pada waktu tersebut, maka dibolehkan baginya untuk qadha puasa pada hari tersebut.
Wallahu a’lam.
Bertarikh: 25 Mac 2022 bersamaan 22 Syaaban 1443H

[give_form id=”14962″]

[1]
 Surah al-Baqarah: 185
[2]
 Riwayat al-Bukhari (1952) dan Muslim (1147)
[3]
 Riwayat al-Bukhari (1953) dan Muslim (1148)
[4]
 Lihat
al-Majmu’,
6/401
[5]
 Riwayat Muslim (1812)
[6]
 Riwayat al-Bukhari (1781)
[7]
 Lihat
Syarah Bulugh al-Maram
, 1/151
[8]
 Lihat: Lathaif al-Ma’arif, 258-259
[9]
 Lihat
al-Istizkar
, 3/271
[10]
 Riwayat Abu Daud (2334)
[11]
 Lihat
al-Majmu’
, 6/452
[12]
 Lihat
al-Majmu’ Syarh al-Muhazzab,
6/399
[13]
 Riwayat Abu Daud (2335)
[14]
 Lihat
al-Majmu’,
6/400


#728: Solat di Atas Kerusi yang Dicuri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana hukum solat yang dilakukan di atas kerusi yang dicuri atau dirampas secara haram? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asalnya, berdiri bagi yang mampu adalah rukun dalam solat. Namun begitu, syarak membenarkan seseorang itu duduk sekiranya dia tidak mampu berdiri.
[1]
 Di antara dalil yang membolehkan seseorang itu solat dalam keadaan duduk sekiranya dia tidak mampu untuk solat secara berdiri adalah sebuah riwayat daripada ‘Imran bin Husin R.A yang mana beliau berkata bahawa Rasulullah SAW bersabda:
صَلِّ قَائِمًا، فَإِنْ لَمْ تَسْتَطِعْ فَقَاعِدًا، فَإِنْ لَمْ تَسْتَطِعْ فَعَلَى جَنْبٍ
Maksudnya: “
Solatlah kamu dalam keadaan berdiri, sekiranya kamu tidak mampu (untuk berdiri) maka solatlah dalam keadaan duduk, dan sekiranya kamu tidak mampu untuk solat secara duduk, maka solatlah di atas lambung
.”
[2]
Para ulama membincangkan hadis ini dengan terperinci dalam bab rukun-rukun solat khususnya pada rukun qiyam (berdiri). Ini termasuk juga bentuk-bentuk rukuk dan sujud bagi orang yang tidak mampu mendatanginya sesuai dengan kadar ketidakmampuan seseorang itu.
Imam al-Nawawi dalam kitab
al-Majmu’
(4/226) menyebut:
“Umat Islam telah bersepakat bahawa sesiapa yang tidak mampu untuk berdiri di dalam solat fardhu maka dia boleh melakukannya secara duduk dan solat tersebut tidak perlu diulangi. Demikian juga pahalanya (solat secara duduk) tidak berkurang daripada solat secara berdiri kerana dia diberikan keuzuran. Telah sabit di dalam Sahih al-Bukhari bahawasanya Rasulullah SAW bersabda
:
إِذَا مَرِضَ الْعَبْدُ أَوْ سَافَرَ، كُتِبَ لَهُ مِثْلُ مَا كَانَ يَعْمَلُ مُقِيمًا صَحِيحًا
Maksudnya:
“Apabila seseorang hamba itu sakit atau bermusafir, akan ditulis buat dirinya ganjaran sama seperti yang diamalkannya semasa bermukim atau sihat.”
[3]
Manakala Imam al-Syaukani  ketika mengulas hadis Imran bin Husein R.A di atas berkata:
“Hadis Imran menunjukkan kepada keharusan bagi sesiapa yang mempunyai keuzuran yang menyebabkan dirinya tidak mampu berdiri untuk solat dalam keadaan duduk. Manakala sesiapa yang mempunyai keuzuran yang menyebabkan dirinya tidak boleh duduk maka dia boleh untuk solat di atas sisinya.”

[4]
Isu Solat di Atas Kerusi yang Dicuri atau Dirampas
Menjawab persoalan di atas, kami nyatakan seperti berikut:
Diketahui di dalam syara’ bahawa menggunakan sesuatu yang dicuri atau dirampas adalah haram ke atas pencuri atau perampas dan juga ke atas orang lain.
Justeru, kerusi yang dicuri adalah haram bersolat menggunakannya, atau menggunakannya selain daripada solat melainkan atas sebab-sebab yang dibolehkan seperti jual beli (perpindahan milik orang kepada milik kita), sewaan (mengambil manfaat daripada sesuatu yang disewa), pemberian samada bersifat kekal atau sementara atau sebab-sebab yang lain.
Berdasarkan penerangan di atas, jika duduk di atas kerusi yang dicuri atau dirampas itu haram, adakah perbuatan tersebut membatalkan solat yang dilakukan dengan menggunakan kerusi tersebut?
Dijawab, hukum di atas dikiaskan dengan hukum seseorang yang solat di tanah atau rumah yang dirampas secara haram. Di dalam kitab
al-Majmu’
, melakukan solat di tanah yang dirampas adalah haram secara ijma’ tetapi di sisi ulama’ mazhab al-Syafie, solat tersebut adalah sah. Manakala satu lagi pendapat di dalam mazhab al-Syafie, satu riwayat dalam mazhab Hanabilah, dan jumhur fuqaha’ dan ulama usul, mengatakan solat tersebut tidak sah.
Jika solat tersebut sah, ulama Syafieyyah berbeza pendapat dalam menentukan sama ada solat tersebut mendapat pahala ataupun tidak?
Dalam masalah ini, mereka terbahagi kepada dua:
Solat di tanah yang dirampas adalah sah serta kefardhuannya ke atas pelakunya gugur tetapi solat tersebut tidak mendapat pahala.
Solat tersebut sah dan mendapat pahala di atas perbuatannya itu tetapi berdosa kerana solat di tempat itu.
[5]
Justeru, di dalam mazhab al-Syafie solat dengan menggunakan pakaian yang dirampas adalah sah sebagaimana solat di tanah atau tempat yang dirampas.
[6]
Penutup
Dalam masalah ini, kami berpendapat
bahawa solat yang dilakukan dengan menggunakan kerusi yang dicuri atau dirampas adalah haram secara umumnya kerana kerusi tersebut bukan milik kita, diperolehi dengan jalan yang salah. Akan tetapi, solat tersebut adalah sah dalam keadaan perbuatan tersebut adalah berdosa jika dia mengetahuinya.
Ini kerana hal ini termasuk dalam isu
jihah munfakkah
 (sudut yang berasingan). Berdosanya menggunakan barang atau tempat yang dirampas adalah perkara yang tidak ada kaitan dengan keabsahan solat. Selain itu, jika seseorang itu jahil (tidak mengetahui) atau terlupa, bahawa kerusi itu barang curi, maka perbuatan tersebut adalah tidak berdosa.
Semoga Allah SWT memberi kita kekuatan dan kesihatan yang baik agar kita dapat melaksanakan dan menunaikan solat dengan sempurna. Amin.
Wallahu a’lam.
Bertarikh: 25 Mac 2022 bersamaan 22 Syaaban 1443H

[give_form id=”14962″]

[1]
 Sepakat Ulama bahawa berdiri pada masa solat akan gugur pada solat fardu dan sunat dengan sebab lemah untuk berdiri, sakit atau lainnya. Ini berdasarkan hadis Rasulullah SAW dalam Sahih al-Bukhari. (Lihat
al-Mausu`ah al-Fiqhiyyah
, 34/107)
[2]
 Riwayat al-Bukhari (1117)
[3]
 Riwayat al-Bukhari (2996)
[4]
 Lihat
Nail al-Autar
, 3/243
[5]
 Lihat
al-Majmu’
, 3/164
[6]
 Lihat
al-Majmu’
, 3/180


#729: Sengaja Batalkan Puasa dengan Makan Kemudian Berjimak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah dikenakan kaffarah berjimak jika seseorang sengaja membatalkan puasa dengan makan, setelah itu dia melakukan jimak? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa di dalam bulan Ramadhan merupakan asas kepada rukun Islam. Allah SWT memerintahkan hamba-Nya supaya berpuasa seperti firman-Nya:
يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
Maksudnya
: “
Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu supaya kamu bertaqwa.”
[1]
Ia merupakan salah satu daripada rukun Islam yang difardhukan ke atas setiap umat Islam. Hal ini jelas seperti mana yang disebutkan di dalam hadith yang diriwayatkan oleh Ibn ‘Umar R.Anhuma, bahawa Nabi SAW bersabda:
بُنِيَ الإِسْلاَمُ عَلَى خَمْسٍ شَهَادَةِ أَنْ لاَ إِلَهَ إِلاَّ اللَّهُ وَأَنَّ مُحَمَّدًا رَسُولُ اللَّهِ، وَإِقَامِ الصَّلاَةِ، وَإِيتَاءِ الزَّكَاةِ، وَالْحَجِّ، وَصَوْمِ رَمَضَانَ
Maksudnya: “
Terbinanya Islam itu atas lima perkara; syahadah bahawasanya tiada tuhan melainkan Allah dan Muhammad itu pesuruh Allah, mendirikan solat, menunaikan zakat, menunaikan haji dan puasa di bulan Ramadhan.”
[2]
Maka jelaslah puasa Ramadhan ini adalah perkara utama di dalam Islam yang tidak boleh ditinggalkan sekiranya tidak ada sebarang keuzuran.
Hukum Membatalkan Puasa dengan Sengaja
Barang siapa yang meninggalkan kewajipan berpuasa dengan sengaja, maka ia telah meninggalkan satu rukun daripada Islam. Dan ini merupakan satu dosa yang sangat besar dan dimurkai oleh Allah SWT. Terdapat amaran yang keras sekiranya meninggalkan puasa dengan sengaja, ini seperti hadis daripada Ibnu Abbas RA Sabda Nabi SAW:
عُرَى الْإِسْلَامِ وَقَوَاعِدُ الدِّينِ ثَلَاثَةٌ عَلَيْهِنَّ أُسِّسَ الْإِسْلَامُ مَنْ تَرَكَ مِنْهُنَّ وَاحِدَةً فَهُوَ بِهَا كَافِرٌ حَلَالُ الدَّمِ: شَهَادَةُ أَنْ لَا إِلَهَ إِلَّا اللَّهُ وَالصَّلَاةُ الْمَكْتُوبَةُ وَصَوْمُ رَمَضَانَ
Maksudnya
:
Simpulan-simpulan Islam serta tiang-tiang agama ada tiga, atasnya dibina Islam. Sesiapa yang meninggalkan satu daripadanya dianggap kafir dan halal darahnya, iaitu mengucap syahadah, solat fardhu dan puasa Ramadan.”
[3]
Selain itu, ganjaran meninggalkan puasa Ramadhan tanpa sebarang
rukhsah
 tidak akan sama dengan menggantinya pada hari yang lain. Ini sepertimana hadis yang diriwayatkan oleh Abu Hurairah, sabda Nabi SAW:
مَنْ أَفْطَرَ يَوْمًا مِنْ رَمَضَانَ مِنْ غَيْرِ رُخْصَةٍ وَلاَ مَرَضٍ لَمْ يَقْضِ عَنْهُ صَوْمُ الدَّهْرِ كُلِّهِ وَإِنْ صَامَهُ
Maksudnya
: “
Sesiapa yang berbuka puasa sehari daripada Ramadan tanpa sebarang rukhsah yang diizinkan Allah, nescaya tidak memadai sekalipun dia qadha’ puasa tersebut walaupun selama-lamanya.”
[4]
Imam Ibn Hajar al-Haitami turut menyebutkan bahawa betapa besarnya kesalahan meninggalkan puasa dengan sengaja terutamanya di bulan Ramadhan. Hal ini jelas seperti yang disebutkan beliau:
الْكَبِيرَةُ الْأَرْبَعُونَ وَالْحَادِيَةُ وَالْأَرْبَعُونَ بَعْدَ الْمِائَةِ: تَرْكُ صَوْمِ يَوْمٍ مِنْ أَيَّامِ رَمَضَانَ، وَالْإِفْطَارُ فِيهِ بِجِمَاعٍ أَوْ غَيْرِهِ بِغَيْرِ عُذْرٍ مِنْ نَحْوِ مَرَضٍ أَوْ سَفَرٍ
Maksud:
Dosa besar yang ke 140 dan 141, meninggalkan puasa pada salah satu hari daripada hari-hari dalam bulan Ramadhan, dan berbuka puasa padanya dengan persetubuhan atau selainnya tanpa sebarang keuzuran seperti sakit atau
 bermusafir.
[5
]
Namun begitu, Islam masih memberikan peluang kepada umatnya yang telah terlanjur meninggalkan puasa dengan sengaja dan mempunyai kesedaran untuk bertaubat kepada Allah SWT. Maka, para fuqaha’ membahaskan hal ini di dalam perbahasan bab meng
qada’
puasa bagi mereka yang meninggalkan puasa secara sengaja.
Kesalahan berbuka dengan sengaja ini sangat berat sehinggakan mazhab Imam Malik dan mazhab Imam Abu Hanifah mewajibkan kafarah dan qada’ kepada orang yang makan dan minum secara sengaja pada bulan Ramadhan.
Mazhab Imam al-Syafie dan Mazhab Imam Ahmad pula berpandangan orang yang meninggalkan puasa dengan makan atau minum secara sengaja tidak dikenakan kafarah, kerana kafarah hanya khusus kepada orang yang melakukan persetubuhan pada siang hari dalam bulan Ramadhan sahaja. Namun kedua mereka seiring bahawa puasa tetap wajib diqada’kan.
[6]
Hal ini turut dinyatakan oleh para fuqaha’ kontemporari tentang apa yang perlu dilakukan bagi orang yang meninggalkan puasa dengan sengaja, atau melakukan kesalahan yang boleh menyebabkan puasa terbatal selain daripada persetubuhan di siang hari. Antaranya disebutkan oleh Syeikh Muhammad al-Zuhaili: “
Sesiapa yang berbuka puasa ketika Ramadhan selain daripada jima’ dengan makan atau minum, atau memasukkan sesuatu (cecair atau ubat) ke dalam hidung, atau bersentuhan selain pada kemaluan kemudian terkeluar mani, atau melakukan onani, kemudian keluar mani. (Ketika melakukan semua perbuatan ini) dia berkemampuan untuk berpuasa, maka wajib qadha’, sebelum masuk bulan Ramadhan tahun seterusnya.”

[7]
Kaffarah Jimak
Kaffarah
 (الكفارة) dari segi bahasa bermaksud menutup. Ini kerana menutup dosa sebagai keringanan daripada Allah SWT.
Kaffarah
 dari segi istilah bermaksud perbuatan yang boleh menghapuskan dosa sama ada memerdekakan hamba, bersedekah atau berpuasa dengan syarat-syarat tertentu.
Para fuqaha bersepakat, sesiapa yang melakukan jimak di siang hari Ramadhan secara sengaja dan dengan ikhtiarnya sendiri maka batallah puasanya dan dikenakan
kaffarah

kubra
 ini sepertimana hadis yang diriwayatkan oleh Abu Hurairah RA katanya:
بَيْنَمَا نَحْنُ جُلُوسٌ عِنْدَ النَّبِىِّ صَلَّى اللهُ عَلَيْهِ وَسَلَّمَ، إِذْ جَاءَهُ رَجُلٌ، فَقَالَ: يَا رَسُولَ اللَّهِ هَلَكْتُ. قَالَ: مَا لَكَ؟ قَالَ: وَقَعْتُ عَلَى امْرَأَتِى وَأَنَا صَائِمٌ، في رواية: في رَمَضَان. فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ: هَلْ تَجِدُ رَقَبَةً تُعْتِقُهَا؟ قَالَ: لاَ. قَالَ: فَهَلْ تَسْتَطِيعُ أَنْ تَصُومَ شَهْرَيْنِ مُتَتَابِعَيْنِ؟ قَالَ: لاَ. قَالَ: فَهَلْ تَجِدُ إِطْعَامَ سِتِّينَ مِسْكِينًا؟ قَالَ: لاَ. فَمَكَثَ النَّبِىُّ صَلَّى اللهُ عَلَيْهِ وَسَلَّم، فَبَيْنَمَا نَحْنُ عَلَى ذَلِكَ، أُتِىَ النَّبِىُّ صَلَّى اللهُ عَلَيْهِ وَسَلَّمَ بِفرقٍ فِيهِ تَمْرٌ. قَالَ: أيْنَ السَّائِلُ؟ فَقَالَ: أَنَا. قَالَ: خُذْهَا فَتَصَدَّقْ بِهِ. فَقَالَ: الرَّجُلُ أَعَلَى أَفْقَرَ مِنِّى يَا رَسُولَ اللَّهِ، فَوَاللَّهِ مَا بَيْنَ لاَبَتَيْهَا أَهْلُ بَيْتٍ أَفْقَرُ مِنْ أَهْلِ بَيْتِي، فَضَحِكَ النَّبِىُّ صَلَّى اللهُ عَلَيْهِ وَسَلَّمَ، حَتَّى بَدَتْ أَنْيَابُهُ، ثُمَّ قَالَ: أَطْعِمْهُ أَهْلَكَ
Maksudnya
: “
Ketika kami duduk di samping Rasulullah SAW, seorang lelaki menemui Baginda, dan berkata: “Wahai Rasulullah! Aku binasa.” Baginda bertanya: “Kenapa?” Jawabnya: “Aku telah menyetubuhi isteriku, sedangkan aku berpuasa.” Dalam riwayat yang lain, dalam bulan Ramadhan. Sabda Baginda: “Adakah kamu boleh mendapatkan hamba untuk dimerdekakan?” Jawabnya: “Tidak.” Baginda bersabda: “Adakah kamu mampu berpuasa dua bulan berturut-turut?” Jawabnya: “Tidak.” Sabda Baginda: “Adakah kamu mampu memberi makan 60 orang miskin?” Jawabnya: “Tidak.” Rasulullah SAW diam seketika. Semasa kami berkeadaan demikian, Nabi memberi sebakul tamar, lalu bersabda: “Di manakah orang yang bertanya tadi?” Lelaki itu menjawab: “Aku.” Sabda Baginda lagi: “Ambillah tamar ini dan sedekahkan.” Lelaki itu berkata: “Adakah ada orang yang lebih fakir daripadaku wahai Rasulullah? Demi Allah, tidak ada keluarga yang lebih fakir daripada keluargaku di antara Timur dan Barat Madinah ini!” Nabi SAW ketawa sehingga kelihatan giginya, lalu bersabda: “Berikan makan tamar itu kepada keluargamu.”
[8]
Terdapat pelbagai jenis
kaffarah
 yang telah ditetapkan syarak, seperti
kaffarah
 sumpah, bunuh dan
zihar
. Adapun
kaffarah
 yang dikenakan disebabkan membatalkan puasa dengan bersetubuh adalah dengan:
Memerdekakan seorang hamba
Berpuasa selama dua bulan berturut-turut sekiranya tiada hamba atau tidak mampu mendapatkannya
Memberi makan 60 orang miskin, setiap orang secupak makanan asasi negeri berkenaan.
Ia mestilah dilakukan mengikut urutan sebagaimana yang telah dijelaskan. Oleh itu, tidak boleh memilih mana-mana
kaffarah
 kecuali sekiranya tidak mampu melakukan
kaffarah
 yang sebelumnya. Walaupun tidak mampu melakukannya, ia tetap menjadi tanggungjawabnya dan mesti dilaksanakan apabila mampu.
[9]
Helah yang Dilarang
Helah ‘الْحِيلَةُ’ dari segi bahasa iaitu kemahiran menguruskan sesuatu perkara, seperti menukarkan sesuatu perkara kepada perkara yang lain sehinggalah mencapai matlamat dan tujuannya.
[10]
Di dalam kamus dewan helah merupakan, akal, muslihat, tipu daya. Menggunakan helah serta berdalih.
Dari segi istilah helah bermaksud penggunaannya dikhususkan bagi menukarkan sesuatu perkara kepada perkara yang lain. Dan kebiasaannya digunakan mengikut keadaan dan uruf.
[11]
Para fuqaha’ membahagikan helah ini kepada dua bahagian, iaitu:
Helah yang dibenarkan, penggunaannya dengan tujuan yang baik serta mempertahankan kebenaran. Penggunaan helah mestilah tidak bertentangan dengan syarak dan tidak bercanggah dengan
maqasid syariah
. Penggunaan helah yang bertepatan dengan syarak diterima oleh jumhur pada fuqaha’.
Helah yang diharamkan adalah penggunaannya untuk mencapai tujuan yang bertentangan dengan syarak dan memasukkan perkara yang
syubhah
. Ini seperti membatal dan menukarkan hukum syarak dengan meninggalkan yang wajib serta menghalalkan perkara yang haram serta bercanggah dengan
maqasid syariah
.
[12]
Berdasarkan penjelasan di atas, berbuka puasa tanpa sebarang sebab bagi tujuan untuk melakukan jimak tanpa dikenakan kaffarah di siang Ramadhan adalah termasuk dalam bentuk helah yang dilarang. Ini kerana ia bertujuan untuk melakukan perkara yang pada asalnya adalah membatalkan puasa dan dikenakan
kaffarah

kubra
 disamping caranya juga membawa kepada dosa besar kerana berbuka tanpa sebarang keuzuran
syarie
.
Hukum Membatalkan Puasa Dengan Sengaja kemudian melakukan Jimak
Berdasarkan permasalahan di atas para Fuqaha’ mazhab berbeza pendapat berkenaan hal ini. Syeikh Dr. Wahbah al-Zuhaili di dalam kitabnya menyatakan: “Mengikut pandangan Syafi’iyah, sekiranya membatalkan puasa dengan makan, kemudian melakukan jimak maka tidak ada
kaffarah
 baginya”.
[13]
Begitu juga apa yang didatangkan oleh Imam al-Baijuri di dalam Hasyiahnya menyatakan: “Dikecualikan (
Kaffarah
) dengan melakukan Jimak apabila membatalkan puasanya dengan makan dan minum. Helah ini hanya menghilangkan
kaffarah
nya sahaja bukan menghilangkan dosanya.
[14]
Selain itu, mengikut Mazhab Imam Abu Hanifah, Imam Malik dan Imam Ahmad wajib dikenakan
kaffarah
 sekiranya membatalkan puasa dengan makan kemudian melakukan jimak. Ini kerana kewajipan berpuasa tidak gugur ke atas dirinya oleh itu larangan melakukan jimak juga tidak gugur kerana berbuka puasa di atas sebab yang tidak disyariatkan.
[15]
Kesimpulan
Berdasarkan kepada persoalan di atas, dapat disimpulkan bahawa fuqaha’ berbeza pendapat sama ada perlu dikenakan
kaffarah
 ataupun tidak. Dan
mengikut pandangan Mazhab Syafie tidak dikenakan
kaffarah
 kerana perbuatan jimak itu dilakukan setelah tidak lagi berpuasa. Adapun kewajipan
kaffarah
 adalah melakukan jimak ketika masih lagi berpuasa.
Akan tetapi perbuatan membatalkan puasa dengan menggunakan helah supaya tidak dikenakan
kaffarah
 dengan makan dan minun kemudian melakukan jimak.
Helah yang digunakan ini dikategorikan sebagai helah yang diharamkan. Ini kerana penggunaan helah bagi mencapai tujuan yang haram dengan cara yang diharamkan. Ia merupakan tindakan yang sangat
dimurkai oleh Allah SWT dan sangat besar dosanya
. Ini kerana berpuasa di bulan Ramadan merupakan salah satu daripada rukun Islam.
Adapun Islam tidak melarang daripada melakukan jimak pada malam bulan Ramadhan. Ini seperti yang dinyatakan di dalam al-Quran, firman Allah SWT:
أُحِلَّ لَكُمۡ لَيۡلَةَ ٱلصِّيَامِ ٱلرَّفَثُ إِلَىٰ نِسَآئِكُم
Maksudnya
:
Telah di halalkan buat kalian pada malam hari puasa itu untuk bersama dengan isteri kalian
.
[16]
Sekiranya ia meninggalkan kewajipan berpuasa maka ia meninggalkan satu daripada rukun Islam. Sayyid Sabiq di dalam kitabnya menukilkan kata-kata Imam al-Zahabi, katanya “Sesungguhnya barang siapa yang meninggalkan puasa Ramadan dengan sengaja adalah lebih buruk daripada perbuatan berzina dan meminum arak bahkan mereka ini diragukan keislamannya dan berkemungkinan kafir zindik”
[17]
Oleh itu, bagi sesiapa yang melakukan perkara ini
wajib ke atas mereka bertaubat dengan sepenuh hati, meninggalkan dosa yang dilakukan itu serta berazam tidak mengulanginya kembali.
 Ini seperti yang disarankan al-Kalbiy:
التَوْبَةُ النصوحُ الندمُ بالقَلْبِ، والاسْتِغْفَارُ بِالِسَانِ، والاقلاعُ بالبَدْنِ، والإِضْمَارُ عَلَى ألا يعودَ
Maksudnya
: Taubat Nasuha ialah sesal dengan hati, istighfar dengan lidah, buang perlakuan maksiat dengan tubuh badan dan berazam tidak kembali semula.
[18]
Wallahu a’lam.
Bertarikh: 25 Mac 2022 bersamaan 22 Syaaban 1443H

[give_form id=”14962″]

[1]
 Surah al-Baqarah: 183
[2]
 Riwayat al-Bukhari (8) dan Muslim (16)
[3]
 Riwayat Abu Ya’la (2349)
[4]
 Riwayat al-Tirmizi (723)
[5]
 Lihat
 al-Zawajir ‘an Iqtiraf al-Kaba’ir,
 1/323
[6]
 Lihat
al-Mausu’ah al-Fiqhiyah,
28/60
[7]
 Lihat
al-Mu’tamad,
2/200
[8]
 Riwayat al-Bukhari (1834)
[9]
 Lihat
al-Fiqh al-Manhaji,

2/364
[10]
 Lihat
al-Mausu’ah al-Fiqhiyyah al-Kuwaitiyyah,
 2/101
[11]
 Lihat
 al-Mausu’ah al-Fiqhiyyah al-Kuwaitiyyah
, 18/328
[12]
 Lihat
al-Mausuah al-Fiqhiyyah al-Kuwaitiyyah,
 18/330
[13]
 Lihat
al-Fiqh al-Islami wa Adillatuhu
, 3/1722
[14]
 Lihat
Hasyiah al-Baijuri,
 1/440
[15]
 Lihat
al-Fiqh ala al-Mazhab al-Arba’ah,
 1/509-511
[16]
 Surah al-Baqarah (187)
[17]
 Lihat
Fiqh al-Sunnah
, 1/434
[18]
 Lihat
Tafsir al-Qurtubi
, 18/198